cyanic-selkie/wikianc huggingface dataset:
മാമിയിൽ സാബു
'''ഡോ. മാമിയിൽ സാബു''' (ഡോ. എം. സാബു  )മുമ്പ് കാലിക്കറ്റ് സർവ്വകലാശാലയിലെ സസ്യശാസ്ത്ര വിഭാഗം തലവനും, നിലവിൽ മലബാർ ബൊട്ടാണിക്കൽ ഗാർഡൻ ആൻഡ് ഇൻസ്റ്റിറ്റ്യൂട്ട് ഫോർ പ്ലാന്റ് സയൻസസിൽ (കോഴിക്കോട് ജില്ല, കേരളം, ഇന്ത്യ. ) CSIR-എമറിറ്റസ് ശാസ്ത്രജ്ഞനുമായി ജോലി ചെയ്യുന്നു. അദ്ദേഹം 37 വർഷത്തിലേറെ ഇഞ്ചികളിൽ (ക്രമം (ഓർഡർ) സിംഗിബെറലെസ് ) ഗവേഷണം നടത്തി. അവയിൽ കന്നാസിയേ, മാരാന്തേസിയേ (ആരോറൂട്ട് കുടുംബം), സിംഗിബെറേസിയേ (ഇഞ്ചി കുടുംബം), ഹെലിക്കോണിയേസിയേ, കോസ്റ്റേസിയേ, മ്യൂസേസിയേ (വാഴ കുടുംബം) എന്നീ കുടുംബങ്ങൾ ഉൾപ്പെടുന്നു. 125 വർഷത്തെ ഇടവേളയ്ക്ക് ശേഷം ഈ വിഭാഗങ്ങളെക്കുറിച്ചും നിരവധി പുതിയ ജീവജാതികളെ കണ്ടെത്തുന്നതിനും 155 വർഷത്തിന് ശേഷം പല സ്പീഷീസുകളെ വീണ്ടും കണ്ടെത്തുന്നതിനും കാരണമായി. ഇന്ത്യയിലെ ആദ്യ സസ്യശാസ്ത്രജ്ഞയായ ഡോ ഇ.കെ ജാനകി അമ്മാളിന്റെ സ്മരണയ്ക്കായി കേന്ദ്ര വനം പരിസ്ഥിതി മന്ത്രാലയം നൽകുന്ന ഇ കെ ജാനകി അമ്മാൾ ടാക്സോണമി ദേശീയ പുരസ്‌കാരം 2018 കേന്ദ്ര വനം പരിസ്ഥിതി വകുപ്പ് മന്ത്രി ഭൂപേന്ദ്രയാദവ് സമ്മാനിച്ചു.
ജീവിതരേഖ
കോഴിക്കോട് ഒളവണ്ണയിലാണ് അദ്ദേഹം ജനിച്ചത്. ഫാറൂക്ക് കോളേജിൽ ബോട്ടണി ബിരുദ പഠനത്തിനും ഗുരുവായൂരപ്പൻ കോളേജിൽ നിന്ന് ബിരുദാനന്തര ബിരുദത്തിനും ചേർന്നു. തെക്കേയിന്ത്യൻ സിഞ്ചിബറേഷ്യേ (ഇഞ്ചി) കളിൽ വർഗീകരണ- ഫൈലോജനറ്റിക് പഠനം എന്ന വിഷയത്തിൽ പി. എച്ച്. .ഡി നേടി.
തൊഴിൽ
16 വർഷമായി അദ്ദേഹം കേരളത്തിലെ വിവിധ ശ്രീനാരായണ കോളേജുകളിൽ ലക്ചററായും സീനിയർ ലക്ചററായും കാലിക്കറ്റ് സർവകലാശാലയിൽ 20 വർഷത്തോളമായി റീഡറായും പ്രൊഫസറായും ജോലി ചെയ്യുന്നു. 2012 മുതൽ 2014 വരെ കാലിക്കറ്റ് സർവ്വകലാശാലയിലെ സസ്യശാസ്ത്ര വിഭാഗം തലവനായി പ്രവർത്തിച്ചു. നിലവിൽ കോഴിക്കോട് മലബാർ ബൊട്ടാണിക്കൽ ഗാർഡൻ ആന്റ് ഇൻസ്റ്റിറ്റ്യൂട്ട് ഫോർ പ്ലാന്റ് സയൻസസിൽ സിഎസ്ഐആർ എമറിറ്റസ് സയന്റിസ്റ്റായി ജോലി ചെയ്യുന്നു. 1985 മുതൽ യുജി, പിജി വിദ്യാർത്ഥികൾക്കായി ടാക്സോണമി പഠിപ്പിക്കുകയും ദേശീയ അന്തർദേശീയ സെമിനാറുകളും ശിൽപശാലകളും സംഘടിപ്പിച്ച് ടാക്സോണമിയെക്കുറിച്ച് അവബോധം സൃഷ്ടിക്കുകയും ചെയ്തു.
പ്രവർത്തനങ്ങൾ
എഴുത്തുകാരനും സഹ-രചയിതാവുമായി അദ്ദേഹം 168-ലധികം ഗവേഷണ പ്രബന്ധങ്ങളും 12 പുസ്തകങ്ങളും പ്രസിദ്ധീകരിച്ചിട്ടുണ്ട്. അദ്ദേഹവും സഹപ്രവർത്തകരും 58-ലധികം പുതിയ ഇനം പൂച്ചെടികളേയും പുതിയ എട്ട് ഇനങ്ങളും കണ്ടെത്തി. 20 വർഷത്തിലേറെയായി ഇന്ത്യൻ അസോസിയേഷൻ ഫോർ ആൻജിയോസ്പേം ടാക്‌സോണമിയുടെ സെക്രട്ടറിയും ട്രഷററും ആയി സേവനമനുഷ്ഠിച്ചുകൊണ്ട് ഇന്ത്യൻ ആൻജിയോസ്‌പെർം ടാക്‌സോണമി പഠനത്തിന് കാര്യമായ സംഭാവന നൽകി. 1999 മുതൽ 2019 വരെ കാലിക്കറ്റ് യൂണിവേഴ്‌സിറ്റി ബൊട്ടാണിക് ഗാർഡന്റെ ഓഫീസർ ഇൻ ചാർജ് ആയി അദ്ദേഹം സേവനമനുഷ്ഠിച്ചു. MoEF & CC പ്രോജക്ട് വഴി വംശനാശഭീഷണി നേരിടുന്ന ടാക്‌സകളെ സംരക്ഷിക്കുന്നതിനുള്ള പരിപാടികൾ അദ്ദേഹം ഏറ്റെടുത്തു.
ദക്ഷിണേന്ത്യൻ സിംഗിബെറേസിയുടെ വർഗീകരണ പുനരവലോകനം " സിംഗിബെറേസി ആൻഡ് കോസ്റ്റേസി ഓഫ് സൗത്ത് ഇന്ത്യ " എന്ന പുസ്തകത്തിൽ ക്രോഡീകരിച്ചു. 2006 ജൂലൈയിൽ സിംഗപ്പൂർ ബൊട്ടാണിക്കൽ ഗാർഡനിൽ ഈ പുസ്തകം പ്രകാശനം ചെയ്തു. കാലിക്കറ്റ് സര്ട്ടാ‍വകലാശാലയിലെ സസ്യശാസ്ത്ര ഗാർഡനിലെ ജിഞ്ചർ ജീൻ ബാങ്കിൽ 190-ലധികം ഇനങ്ങളുടെയും 2000-ലധികം ജീവജാലങ്ങളുടെയും ജേം പ്ലാസം സ്ഥാപിച്ചു. ഇന്ത്യയിലെ ഏറ്റവും വലിയ നാടൻ ഇഞ്ചി ശേഖരമാണിത്. ചൈന, ജപ്പാൻ, തായ്‌ലൻഡ്, മലേഷ്യ എന്നിവിടങ്ങളിൽ നിന്നുള്ള വിദേശീയവും അലങ്കാരത്തിനുള്ളതുമായ ഇഞ്ചികളും വളർത്തുന്നു. ദേശീയ അന്തർദേശീയ ജേർണലുകളിലായി 160-ലധികം പേപ്പറുകളും അഞ്ച് പുസ്തകങ്ങളും അദ്ദേഹം രചിച്ത്തിചു. ടാക്‌സോണമിക്ക് പുറമേ, ദക്ഷിണേന്ത്യയിലെ എല്ലാ സിംഗിബെറേസി അംഗങ്ങളുടെയും തന്മാത്രാ വശങ്ങൾ, പാലിനോളജി, സൈറ്റോളജി, ഡെർമൽ മോർഫോളജി എന്നിവയും കൈകാര്യം ചെയ്തിട്ടുണ്ട്.
സ്വന്തം പേരിൽ സസ്യജീവജാതികൾ
ടാക്‌സോണമി മേഖലയിൽ സാബുവിന്റെ സംഭാവനകൾ കണക്കിലെടുത്ത് അഞ്ച് ചെടികൾക്ക് അദ്ദേഹത്തിന്റെ പേര് നൽകിയിട്ടുണ്ട്.
അവലംബം
<references group="" responsive="1">
വർഗ്ഗം:1959-ൽ ജനിച്ചവർ വർഗ്ഗം:കോഴിക്കോട് സർവ്വകലാശാലയിൽ അദ്ധ്യാപകരായിരുന്നവർ വർഗ്ഗം:ജീവിച്ചിരിക്കുന്ന പ്രമുഖർ
ബേബി മീനാക്ഷി
ആദ്യകാലജീവിതം
കമ്പ്യൂട്ടർ അക്കൗണ്ടിംഗ് ഫാക്കൽറ്റിയായ അനൂപിൻറെയും രമ്യയുടെയും മകളായി 2005 ഒക്ടോബർ 12 ന് ദീപവലി ദിനത്തിൽ കോട്ടയം ജില്ലയിലെ പാദുവയിൽ അനുനയ ജനിച്ചു. കോട്ടയത്തുള്ള കിടങ്ങൂർ എൻഎസ്എസ് ഹൈസ്കൂളിൽ പഠിക്കുന്ന അനുനയയ്‌ക്ക് ആരിഷ് എന്നു പേരുള്ള ഒരു സഹോദരനുമുണ്ട്.
അവലംബം
വർഗ്ഗം:2005-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളത്തിലെ ബാലനടിമാർ
കൊണ്ടാട്ടം
ഭക്ഷ്യവസ്തുക്കൾ ലഭ്യമായ കാലയളവിൽ ശേഖരിച്ച് എല്ലാക്കാലത്തും ഉപയോഗിക്കുന്നതിനായി പ്രത്യേക രീതിയിൽ ഉണക്കി സൂക്ഷിക്കുന്ന ഭക്ഷ്യസംസ്കരണ രീതിയെ കൊണ്ടാട്ടം എന്നു പറയുന്നു. കത്തിരിക്ക, കൊത്തമര, പച്ചമുളക്, പാവയ്ക്ക, താമരയുടെ കിഴങ്ങ് എന്നിവയൊക്കെ കൊണ്ടാട്ടമാക്കാവുന്നതാണ്.
thumb|220px|കൊണ്ടാട്ടം മുളക്
സ്വാതന്ത്ര്യം, സമത്വം, സാഹോദര്യം
ലഘുചിത്രം|ഫ്രഞ്ച് റിപ്പബ്ലിക്കിന്റെ ഔദ്യോഗിക ലോഗോ "ലിബെർറ്റെ, എഗാലിറ്റെ, ഫ്രാടെർനിറ്റെ" എന്ന മുദ്രാവാക്യവുമായി. സ്വാതന്ത്ര്യം, സമത്വം, സാഹോദര്യം അഥവാ ലിബെർറ്റെ, എഗാലിറ്റെ, ഫ്രാടെർനിറ്റെ  (ഫ്രഞ്ച്- Liberté, égalité, fraternité) ഫ്രാൻസിന്റെയും ഹെയ്തി റിപ്പബ്ലിക്കിന്റെയും ദേശീയ മുദ്രാവാക്യമാണ്. ഫ്രഞ്ച് വിപ്ലവ സമയത്താണ് ഈ വാക്കുൾ ആദ്യമായി ഉപയോഗിക്കപ്പെട്ടത്.
ഫ്രഞ്ച് വിപ്ലവം സമയത്ത് ഉപയോഗം
പതിനെട്ടാം നൂറ്റാണ്ടിൽ, ലിബെർറ്റെയും, എഗാലിറ്റെയും മുദ്രാവാക്യത്തിൽ എപ്പോഴും ഉണ്ടായിരുന്നുവെങ്കിലും, ഫ്രാടെർനിറ്റെ എല്ലായ്പ്പോഴും അതിൽ ഉൾപ്പെടുത്തിയിട്ടില്ലെന്നും, മറ്റ് പദങ്ങളായ അമിറ്റീ (സൗഹൃദം), ചാരിറ്റീ (ചാരിറ്റി) അല്ലെങ്കിൽ ഉനിയോൻ (യൂണിയൻ) എന്നിവ പലപ്പോഴും പകരം ചേർത്തിട്ടുണ്ടെന്നും ചരിത്രകാരനായ മോനാ ഓസഫ് അഭിപ്രായപ്പെടുന്നു.
1789 ആയപ്പോൾ തന്നെ "ലാ നേഷൻ, ലാ ലോയി, ലെ റോയി" (ദി നേഷൻ, ദി ലോ, ദി കിംഗ്), "ഉനിയോൻ, ഫോഴ്സ്, വെർട്ടു" (യൂണിയൻ, സ്ട്രെംഗ്ത്, വെർച്യു),"ഫോഴ്സ്, എഗാലിറ്റി, ജുസ്റ്റിസ്" (ശക്തി, സമത്വം, നീതി) പോലുള്ള മുദ്രാവാക്യങ്ങളുണ്ടായി. മറ്റൊരു വിധത്തിൽ പറഞ്ഞാൽ, ലിബെർറ്റെ, എഗാലിറ്റെ, ഫ്രാടെർനിറ്റെ പല മുദ്രാവാക്യങ്ങളിൽ ഒരെണ്ണം മാത്രമായിരുന്നു.
1848 വിപ്ലവം
ലഘുചിത്രം|ഫ്രഞ്ച് ത്രിവർണ്ണം വിപ്ലവത്തിന്റെ എല്ലാ തത്വങ്ങളും ഉൾക്കൊള്ളുന്നതായി കാണുന്നു- ലിബെർറ്റെ, എഗാലിറ്റെ, ഫ്രാടെർനിറ്റെ 1848 ഫെബ്രുവരി വിപ്ലവത്തോടെ മുദ്രാവാക്യം ഔദ്യോഗികമായി അംഗീകരിച്ചു, പ്രധാനമായും ത്രിവർണ്ണ പതാകയ്ക്ക് മുകളിൽ ചുവന്ന പതാക അടിച്ചേൽപ്പിക്കാൻ ശ്രമിച്ച ജനങ്ങളുടെ സമ്മർദ്ദത്തിൽ. 1852 ജനുവരി 6-ന്, റിപ്പബ്ലിക്കിന്റെ ആദ്യ പ്രസിഡന്റായിരുന്ന നെപ്പോളിയൻ മൂന്നാമൻ, എല്ലാ ഔദ്യോഗിക രേഖകളിൽ നിന്നും കെട്ടിടങ്ങളിൽ നിന്നും ത്രിപദ-മുദ്രാവാക്യത്തെ (ലിബെർറ്റെ, എഗാലിറ്റെ, ഫ്രാടെർനിറ്റെ) മായ്ച്ചുകളയാൻ എല്ലാ പ്രമാണിമാരോടും ഉത്തരവിട്ടു. അഗസ്റ്റെ കോംടെ നെപ്പോളിയനെ പ്രശംസിച്ചു, സമത്വം എന്നാൽ "മെറ്റാഫിസിക്കൽ അരാജകത്വത്തിന്റെ പ്രതീകം" ആണെന്ന് അവകാശപ്പെട്ടു, ഒപ്പം അദ്ദേഹത്തിന്റെ ഇരു-പദ മുദ്രാവാക്യമായ "ഓർഡർ എറ്റ് പ്രോഗ്രസ്" ("ക്രമവും പുരോഗതിയും", അതാണ് പിന്നീട് ബ്രസീലിന്റെ മുദ്രാവാക്യമായി മാറിയത്, ഓർഡെം ഇ പ്രോഗ്രസ്സോ) നെ മുൻ‌ഗണന നൽകി.
ഇരുപതാം നൂറ്റാണ്ട്
രണ്ടാം ലോകമഹായുദ്ധത്തിൽ ഫ്രാൻസിലെ ജർമ്മൻ അധിനിവേശകാലത്ത്, ഈ മുദ്രാവാക്യം "ട്രാവെയിൽ, ഫാമിലി, പാട്രി" (ജോലി, കുടുംബം, പിതൃഭൂമി) എന്ന പിന്തിരിപ്പൻ വാചകം ഉപയോഗിച്ച് മാർഷൽ പെറ്റെയ്ൻ 1940 ൽ പുതിയ വിഷി ഫ്രഞ്ച് സർക്കാരിന്റെ നേതാവായി.
ഇന്ത്യൻ പോളിമാത്തും സാമൂഹിക പരിഷ്കർത്താവുമായ ബി.ആർ.അംബേദ്കർ ഉദ്ധരിച്ചു- "സ്വാതന്ത്ര്യം, സമത്വം, സാഹോദര്യം എന്നിവ പഠിപ്പിക്കുന്ന മതത്തെ ഞാൻ ഇഷ്ടപ്പെടുന്നു".
ജർമ്മിയിൽനിന്ന് വിമോചനത്തെത്തുടർന്ന്, ഫ്രഞ്ച് റിപ്പബ്ലിക്കിന്റെ പ്രൊവിഷണൽ ഗവൺമെന്റ് (ജിപിആർഎഫ്) റിപ്പബ്ലിക്കൻ മുദ്രാവാക്യം ലിബെർറ്റെ, എഗാലിറ്റെ, ഫ്രാടെർനിറ്റെ പുനഃസ്ഥാപിച്ചു, ഇത് 1946 ലും 1958 ലെ ഫ്രഞ്ച് ഭരണഘടനകളിലും ഉൾപ്പെടുത്തിയിട്ടുണ്ട്.
മറ്റ് രാജ്യങ്ങളിലെ ഉപയോഗം
മറ്റു പല രാജ്യങ്ങളും "സ്വാതന്ത്ര്യം, സമത്വം, സാഹോദര്യം" എന്ന ഫ്രഞ്ച് മുദ്രാവാക്യം ഒരു മാതൃകയായി സ്വീകരിച്ചു.
അന്യമേഖലകളിൽ
1993-94 ലെ ക്രിസ്റ്റോഫ് കീസ്‌ലോവ്‌സ്കിയുടെ ഫിലിം, ട്രൈലോജി ത്രീ കളേഴ്സിലും ഈ പദങ്ങൾ പരാമർശിക്കപ്പെടുന്നു.
കേരള സ്കൂൾ കലോത്സവം 2015
കേരളത്തിന്റെ അമ്പത്തി അഞ്ചാമത് സ്കൂൾ കലോത്സവം 2015 ജനുവരി 15 മുതൽ ജനുവരി 21 വരെ കോഴിക്കോട് വെച്ച് നടന്നു. കലോത്സവത്തിൽ കോഴിക്കോടും പാലക്കാടും 916 പോയിന്റ് കരസ്ഥമാക്കി ഒന്നാം സ്ഥാനം പങ്കിട്ടു. ഏഷ്യയിലെ ഏറ്റവും വലിയ കലോത്സവമാണ് സംസ്ഥാന സ്ക്കൂൾ യുവജനോത്സവം. ആദ്യം എറണാകുളത്ത് വച്ചു നടത്താനിരുന്ന 2014-15ലെ കലോത്സവം കൊച്ചിമെട്രോയുടെ പണി എറണാകുളത്ത് നടക്കുന്നതിനാൽ കോഴിക്കോട്ടേക്ക് മാറ്റുകയായിരുന്നു. 2015-16ലെ കലോൽസവം കൊച്ചിയിലാണ് നടത്തുന്നത്.
വേദികൾ
കോഴിക്കോട് നഗരത്തിലും പരിസരപ്രദേശങ്ങളിലുമുള്ള 18 വേദികളിലായാണു മത്സരങ്ങൾ നടന്നക്കുന്നത്.
അവലംബം
വർഗ്ഗം:കേരളത്തിലെ സാംസ്കാരിക പരിപാടികൾ വർഗ്ഗം:കോഴിക്കോട് ജില്ല വർഗ്ഗം:കേരള സ്കൂൾ കലോത്സവം
ആനന്ദവല്ലി
'''ആനന്ദവല്ലി സി. ആർ''' മലയാളം ചലച്ചിത്ര നടിയും, ഡബ്ബിംഗ് ആർട്ടിസ്റ്റും ആണ്. മലയാള ചലച്ചിത്ര രംഗത്തെ സജീവ ഡബ്ബിംഗ് ആർട്ടിസ്റ്റുകളിൽ ഒരാളായിരുന്നു ഇവർ. 1973 ൽ ഏണിപ്പടികൾ എന്ന സിനിമയിലൂടെയാണ് അഭിനയ രംഗത്തേക്ക് ഇവർ കടന്നു വന്നത്. അടുത്ത വർഷം തന്നെ, 1974-ഇൽ ദേവി കന്യാകുമാരി എന്ന സിനിമയിലൂടെ നടി രാജശ്രീക്ക് ശബ്ദം നൽകി ഡബ്ബിങ് രംഗത്തേക്കു കടക്കുകയായിരുന്നു. 62 -ആമത്തെ വയസ്സിൽ, 2019 ഏപ്രിൽ 5 നു തിരുവനന്തപുരത്തുള്ള സ്വകാര്യ ആശുപത്രിയിൽ വെച്ച് അന്തരിച്ചു. മഴത്തുള്ളിക്കിലുക്കം എന്ന സിനിമയ്ക്കു വേണ്ടി നടി ശാരദയ്ക്കു വേണ്ടിയാണ് ഇവർ അവസാനമായി ഡബ്ബ് ചെയ്തത്.
മുൻകാലജീവിതം
കേരളത്തിലെ കൊല്ലം ജില്ലയിൽ വെളിയം താലൂക്കിലാണ് ആനന്ദവല്ലി ജനിച്ചത്. വെളിയം കൈയെല സ്കൂളിലായിരുന്നു ആദ്യകാലവിദ്യാഭ്യാസം. അവിടെ സ്കൂൾ നാടകങ്ങളിൽ അഭിനയിക്കാൻ തുടങ്ങി. കഥാപ്രസംഗവും അവതരിപ്പിച്ചിരുന്നു.
കരിയർ
കൗമാരപ്രായത്തിൽ ആനന്ദവല്ലി നാടകങ്ങൾക്കായി പാടാൻ തുടങ്ങി. പക്ഷേ, 1969 ൽ അപ്രതീക്ഷിതമായി, "ചിതലു കയറിയ ഭൂമി" യുടെ നാടകവേദിയിൽ ഒരു വലിയ പ്രേക്ഷകരുടെ മുന്നിൽ അവരുടെ അഭിനയത്തിലുള്ള പരിശോധന നടത്താൻ ഇടയായി. പിന്നീട് കെപിഎസി, കാളിദാസ കലാകേന്ദ്രം, ദേശാഭിമാനി തീയേറ്റേഴ്സ് ആറ്റിങ്ങൽ, കേരള തീയേറ്റേഴ്സ് കോട്ടയം, കായംകുളം പീപ്പിൾസ് തീയേറ്റേഴ്സ് എന്നിവയുടെ നാടകവേദിയിൽ അഭിനയിച്ചു തുടങ്ങി. അഖിലേന്ത്യാ റേഡിയോയിൽ അനൌൺസർ ആയി പ്രവർത്തിച്ചു.
"കടു" എന്ന ചിത്രത്തിലൂടെയാണ് ആനന്ദവല്ലി ചലച്ചിത്ര രംഗത്ത് പ്രവേശിച്ചത്. ഡബ്ബിംഗ് ആർട്ടിസ്റ്റ് ജീവിതം നയിക്കാൻ തീരുമാനിക്കുന്നതു വരെ അവർ മലയാളചിത്രങ്ങളിൽ ചെറിയ സ്ഥിരം കഥാപാത്രങ്ങളെ അഭിനയിച്ചിരുന്നു. നിരവധി മലയാളചിത്രങ്ങളിൽ അഭിനയിച്ച അവർ സിനിമാ വ്യവസായത്തിൽ സജീവമായി.
1974-ൽ ദേവി കന്യാകുമാരി എന്ന ചിത്രത്തിൽ നടി രാജശ്രീക്ക് ശബ്ദം നൽകി ഡബ്ബിങ് ആർട്ടിസ്റ്റായി എത്തിയ ഇവർ പിന്നീട് ഒട്ടേറെ നടിമാർക്ക് ശബ്ദം നൽകുകയുണ്ടായി. മഞ്ഞിൽ വിരിഞ്ഞ പൂക്കൾ എന്ന സിനിമയിൽ പൂർണിമ ജയറാമിനു വേണ്ടി ഡബ്ബിംഗ് ചെയ്തു. നിരവധി മലയാളചിത്രങ്ങളിൽ ഡബ്ബിംഗ് ചെയ്തിട്ടുണ്ട്. ഗീത, സിൽക്സ്മിത, സുമാലത, മാധവി, മേനക, അംബിക, ഉർവ്വശി, ജയപ്രധ, കാർത്തിക, പാർവ്വതി, ഗൗതമി, സുഹാസിനി, ശോഭന, സുകന്യ, ശാരദ, സരിത, സുചിത്ര, ബാംഗ്ലൂർ ഭാരതി, ഭാനുപ്രിയ, രേഖ, രേവതി, രഞ്ജിനി, മോഹിനി, നന്ദിത ബോസ്, വിനയപ്രസാദ്, കനക, ഖുശ്ബു, ഉർമിള ഉണ്ണി, ഉണ്ണി മേരി, ശാന്തികൃഷ്ണ തുടങ്ങിയ പ്രമുഖ നടിമാർക്ക് ശബ്ദം നൽകിയിട്ടുണ്ട്. ആധാരം എന്ന ചിത്രത്തിൽ ഗീത എന്ന നടിക്ക് വേണ്ടി ശബ്ദം നൽകിയതിന് കേരള സംസ്ഥാന അവാർഡ് ലഭിച്ചു. സിനിമകളിലും സീരിയലുകളിലും ഡബ്ബിംഗ് ആർട്ടിസ്റ്റ് ആയി ആനന്ദവല്ലി തുടരുന്നു.
ഏണിപ്പടികൾ, കാട്, കന്യാകുമാരി, യൗവനം, വണ്ടിക്കാരി, സ്വാമി അയ്യപ്പൻ, ഭാര്യ ഇല്ലാത്ത രാത്രി, സ്വപ്നാടനം, ഹൃദയം ഒരു ക്ഷേത്രം, ചോറ്റാനിക്കര അമ്മ, സമസ്യ, ഉദ്യാനലക്ഷ്മി, അംബ അംബിക അംബാലിക, സർവ്വേക്കല്ല്, ശ്രീമുരുകൻ, പെൺപുലി, മുഹൂർത്തങ്ങൾ, വിടരുന്ന മൊട്ടുകൾ നീതിപീഠം, കൈതപ്പു, തണൽ, റൌഡി രാമു, മാളിക പണിയുന്നവർ, പഞ്ചരത്നം, പാപത്തിനു മരണമില്ല, കൗമാരപ്രായം, ഹൃദയത്തിന്റെ നിറങ്ങൾ, കായലും കയറും, അന്തഃപുരം (ചലച്ചിത്രം), പിന്നെയും പൂക്കുന്ന കാട്, അർച്ചന ടീച്ചർ,  ഗൃഹലക്ഷ്മി, ആ ദിവസം,  ഗുരുദക്ഷിണ, സ്വർണ ഗോപുരം,  പറയാനും വയ്യ പറയാതിരിക്കാനും വയ്യ, കഥ ഇതുവരെ, യസായം സന്ധ്യ, വീണ്ടും, വഴിയോരക്കാഴ്ചകൾ, അബ്കാരി (ചലച്ചിത്രം), ഇൻക്വിലാബിൻറെ പുത്രി, ഈഗിൾ, പ്രിയപ്പെട്ട കുക്കു, കളിവീട്,     തുടങ്ങിയ ചിത്രങ്ങളിൽ അവർ അഭിനയിച്ചിരുന്നു.
ദേവി കന്യാകുമാരി, റൌഡി രാജമ്മ, അനുപല്ലവി, അങ്ങാടി, മഞ്ഞിൽ വിരിഞ്ഞ പൂക്കൾ, കള്ളൻ പവിത്രൻ, തൃഷ്ണ,  അഹിംസ, നാഗമഠത്തു തമ്പുരാട്ടി, ഈ നാട്, ഓളങ്ങൾ, പടയോട്ടം, ജോൺ ജാഫർ ജനാർദ്ദനൻ, അമൃതഗീതം, ആ ദിവസം, കുയിലിനെ തേടി, മുത്താരംകുന്ന് പി.ഒ. തുടങ്ങിയ ചിത്രങ്ങളിൽ ഒരു ഡബ്ബിംഗ് ആർട്ടിസ്റ്റായി പ്രവർത്തിച്ചിരുന്നു.
പുറം കണ്ണികൾ
വർഗ്ഗം:1952-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:2019-ൽ മരിച്ചവർ വർഗ്ഗം:മലയാളചലച്ചിത്ര ഡബ്ബിങ് കലാകാരന്മാർ
യശ്വന്ത്റാവു ചവാൻ
മഹാരാഷ്ട്രയുടെ ആദ്യ മുഖ്യമന്ത്രിയും ഇന്ത്യയുടെ അഞ്ചാമത്തെ ഉപപ്രധാനമന്ത്രിയുമായിരുന്നു യശ്വന്ത്റാവു ചൗഹാൻ.കരുത്തനായ കോൺഗ്രസ് നേതാവും സഹകാരിയും സാമുഹിക പ്രവർത്തകനും എഴുത്തുകാരനുമായിരുന്നു.സാധാരണക്കാരന്റെ നേതാവ് എന്നാണ് അദ്ദേഹം അറിയപ്പെട്ടിരുന്നത്.
References
വർഗ്ഗം:1913-ൽ ജനിച്ചവർ വർഗ്ഗം:1984-ൽ മരിച്ചവർ വർഗ്ഗം:മഹാരാഷ്ട്രയിലെ മുഖ്യമന്ത്രിമാർ വർഗ്ഗം:ഇന്ത്യയുടെ ഉപപ്രധാനമന്ത്രിമാർ വർഗ്ഗം:ഇന്ത്യയുടെ പ്രതിരോധമന്ത്രിമാർ വർഗ്ഗം:ഇന്ത്യയുടെ പ്രതിപക്ഷനേതാക്കൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:ഇന്ത്യയുടെ ആഭ്യന്തര മന്ത്രിമാർ വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
റോസല്ല റൈസ്
റോസല്ല റൈസ് (11 ഓഗസ്റ്റ് 1827 - 6 ജൂൺ 1888) ഒഹായോയിലെ പെറിസ്‌വില്ലിൽ ജനിച്ച ഒരു അമേരിക്കൻ എഴുത്തുകാരിയും കവയിത്രിയും പ്രഭാഷകയുമായിരുന്നു. അവളുടെ പ്രത്യക്ഷമായതും ഊർജ്ജസ്വലവുമായ കോമഡി രചനകൾ, പ്രകൃതിയെക്കുറിച്ചുള്ള കവിതകൾ, ജോൺ "ജോണി ആപ്പിൾസീഡ്" ചാപ്മാൻ എന്ന നാടോടിക്കഥാപാത്രത്തെക്കുറിച്ചുള്ള സജീവ വിവരണങ്ങൾ എന്നിവയുടെപേരിൽ അവർ പ്രശസ്തയായിരുന്നു.
40 വർഷത്തെ കരിയറിൽ നൂറുകണക്കിന് മാസികകൾക്കുള്ള ലേഖനങ്ങൾ റൈസ് പ്രസിദ്ധീകരിച്ചു. അവളുടെ രചനകൾ ക്ലീവ്‌ലാൻഡ്, കൊളംബസ് നഗരങ്ങൾ കേന്ദ്രമായി പ്രസിദ്ധികരിച്ചിരുന്ന പത്രങ്ങൾ, ഗോഡീസ് ലേഡീസ് ബുക്ക്, ഇൻഡ്യാന ഫാർമർ, ആർതേഴ്‌സ് ഹോം മാഗസിൻ, ഇന്റീരിയർ, വാച്ച്മാൻ, ജേർണൽ ആൻഡ് മെസഞ്ചർ, പ്രെസ്‌ബിറ്റേറിയൻ ബാനർ, ഹൗസ്‌ഹോൾഡ്, ഹൗസ്‌കീപ്പർ, ലിറ്റിൽ കോർപ്പറൽ, ദി ചിൽഡ്രൻസ് അവർ, ടോളിഡോ ബ്ലേഡ്, വെസ്റ്റേൺ റൂറൽ, വുമൺസ് ജേണൽ എന്നിവയിൽ പ്രത്യക്ഷപ്പെട്ടിരുന്നു.
പൊട്ടാസ്യം സയനൈഡ്
KCN എന്ന് രാസസൂത്രമുള്ള ഒരു സംയുക്തമാണ് പൊട്ടാസ്യം സയനൈഡ് (Potassium cyanide). പഞ്ചസാരയോടു സാമ്യമുള്ള, ജലത്തിൽ വളരെ നന്നായി ലയിക്കുന്ന, നിറമില്ലാത്ത, ക്രിസ്റ്റൽരൂപത്തിലുള്ള ഒരു ലവണമാണ് ഇത്. സ്വർണ്ണഖനനത്തിലും, ആഭരണമേഖലയിലും ഇലക്ട്രോപ്ലേറ്റിംഗിലും ഉപയോഗിച്ചുവരുന്നു.
പൊട്ടാസ്യം സയനൈഡ് ഒരു മാരകവിഷമാണ്. നനവേറ്റാൽ ഹൈഡ്രോലിസിസിനാൽ ഇത് ചെറിയതോതിൽ ഹൈഡ്രജൻ സയനൈഡ് പുറത്തുവിടും. കയ്പ്പുള്ള ബദാമിന്റെ മണമാണ് ഇതിന്. ചിലർക്ക് ഈ മണം മനസ്സിലാക്കാൻ ആവില്ല, ഇതു ജനിതകപരമായ ഒരു സവിശേഷതയാണ്.
നിർമ്മാണം
ഹൈഡ്രജൻ സയനൈഡ് പൊട്ടാസ്യം ഹൈഡ്രോക്സൈഡിന്റെ ലായനിയുമായി പ്രവർത്തിപ്പിച്ചശേഷം ശൂന്യതയിൽ ആ ലായനി ബാഷ്പീകരിച്ചാണ് പൊട്ടാസ്യം സയനൈഡ് ഉണ്ടാക്കുന്നത്:
അല്ലെങ്കിൽ ഫോർമമൈഡും പൊട്ടാസ്യം ഹൈഡ്രോക്സൈഡുമായി പ്രവർത്തിപ്പിച്ചും
വർഷംതോറും ഏതാണ്ട് 50,000 ടൺ പൊട്ടാസ്യം സയനൈഡ് ഉണ്ടാക്കാറുണ്ട്.
ആദ്യകാല ഉൽപ്പാദനം
1900 നു മുൻപ് കാസ്റ്റ്നർ രീതി കണ്ടെത്തുന്നതിനുമുൻപ് ആൽക്കലി ലോഹങ്ങളുടെ സയനൈഡുകൾ ലഭിക്കാനുള്ള ഏറ്റവും പ്രധാന സ്രോതസ്സ് പൊട്ടാസ്യം സയനൈഡ് ആയിരുന്നു. ഈ രീതിയിൽ പൊട്ടാസ്യം ഫെറോസയനൈഡിൽ നിന്നുമായിരുന്നു പൊട്ടാസ്യം സയനൈഡ് ഉൽപ്പാദിപ്പിച്ചിരുന്നത്:
K4[Fe(CN)6] → 4 KCN + FeC2 + N2
വിഷാംശം
പൊട്ടാസ്യം സയനൈഡ് കോശശ്വസനത്തെ ശക്തമായി തടയുകയും മൈറ്റോകോൺട്രിയൽ സൈറ്റോക്രോം സി ഓക്സിഡേസുമായി പ്രവർത്തിക്കുകയും, ഓക്സിഡേറ്റീവ് ഫോസ്ഫോറിലേഷനെ ബ്ലോക്ക് ചെയ്യുകയും ചെയ്യുന്നു. ഇത് ആഹാരത്തിനെ ഓക്സീകരണം നടത്തി ഉപയോഗപ്രദമായ ഊർജ്ജം ഉൽപ്പാദിപ്പിക്കുന്നതിൽ നിന്ന് ശരീരത്തെ തടയുന്നു. ലാറ്റിക് അസിഡോസിസ് പിന്നീട് അവായവശ്വസനത്തിനു കാരണമാകുന്നു. തുടക്കത്തിൽ, കഠിനമായ സയനൈഡ് വിഷബാധ, വിഷബാധയേൽക്കുന്നയാളിന്റെ മുഖം ചുവന്നുതുടുക്കാൻ കാരണമാകുന്നു. രക്തത്തിലെ ഓക്സിജൻ ടിഷ്യുസിന് ഉപയോഗിക്കാൻ കഴിയാത്തതുകൊണ്ടാണ് ഇങ്ങനെ സംഭവിക്കുന്നത്. പൊട്ടാസ്യം, സോഡിയം സയനൈഡ് എന്നിവയുടെ ഫലം സമാനമാണ്. വിഷബാധയോടുകൂടിയ ലക്ഷണങ്ങൾ വസ്തുവിന് ദഹനം സംഭവിക്കുന്നതിനുമുമ്പ് തന്നെ ഏതാനും മിനിട്ടുകൾക്കുള്ളിൽ സംഭവിക്കാറുണ്ട്. വ്യക്തിയ്ക്ക് ബോധം നഷ്ടപ്പെടുകയും സാവധാനം തലച്ചോറിലെ മരണം സംഭവിക്കുകയും ചെയ്യുന്നു. ഈ കാലയളവിൽ വിഷബാധയേൽക്കുന്നയാൾക്ക് പേശികൾ കോച്ചിവലിക്കുന്നത് സഹിക്കേണ്ടിവരുന്നു. സെറിബ്രൽ ഹൈപോക്സിയ മൂലം മരണം സംഭവിക്കുന്നു. പൊട്ടാസ്യം സയനൈഡിന്റെ മനുഷ്യശരീരത്തിനു മാരകമാകാവുന്ന ശരാശരി അളവ് 200–300 മി.ഗ്രാമാണ്.
പുറത്തേക്കുള്ള കണ്ണികൾ
വർഗ്ഗം:ഫോട്ടോഗ്രാഫിക് രാസവസ്തുക്കൾ വർഗ്ഗം:സയനൈഡ് സംയുക്തങ്ങൾ
എബ്രോ
എബ്രോ താഴെ പറയുന്ന നഗരങ്ങളിലൂടെ ഒഴുകുന്നു: കാന്റബ്രിയയിലെ റെയ്‌നോസ; ഫ്രിയാസ് മിറാൻഡ ഡെ എബ്രോയയിലെ ലിയോണും ഫ്രെയിസും; ലാ റിയോജയിലെ അൽഫാരോ, ലോഗ്രോണോ, കാലാഹോറ, അൽഫാരോ; നവാറെയിലെ തുഡേല; അലഗോൺ, ഉറ്റെബോ, സരാഗോസ,  അരഗോണിലെ കാസ്പെ; കാലിഫോർണിയയിലെ ഫ്ളിക്സ്, മോറ ദ് എബ്രേ, ബെനിഫാൽലെറ്റ്, ടിവേനീസ്, ക്സെർട്ട, ആൽഡവർ, ടോർട്ടോസ, കാറ്റലോണിയയിലെ ആംപോസ്റ്റ എന്നിവ.
ബാഹ്യ ലിങ്കുകൾ
വർഗ്ഗം:സ്പെയിനിലെ നദികൾ
സാവോ ടോം അന്താരാഷ്ട്ര വിമാനത്താവളം
സാവോ ടോം നഗരത്തിൽ നിന്നും 5 km മാറി സാവോ ടോംദ്വീപിൽ സ്ഥിതി ചെയ്യുന്ന ഒരു ചെറിയ അന്താരാഷ്ട്ര വിമാനത്താവളമാണ് സാവോ ടോം അന്താരാഷ്ട്ര വിമാനത്താവളം (Aeroporto Internacional de São Tomé). സാവോ ടോം രാജ്യത്തിലെ പ്രധാന വിമാനത്താവളമാണിത്.
പുറം കണ്ണികൾ
വർഗ്ഗം:സാവോ ടോം ആൻഡ് പ്രിൻസിപ്പെയിലെ വിമാനത്താവളങ്ങൾ
ഘാതകവധം
ദി സ്ലേയർ സ്ലെയിൻ (The Slayer Slain) എന്നത് മിസിസ് ഫ്രാൻസെസ് റൈറ്റ് കോളിൻസ്, റവ. റിച്ചാർഡ് കോളിൻസ് എന്നിവരുടെ രചനയിൽ ജൂലൈ 1864 മുതൽ ഏപ്രിൽ 1866 കാലയളവിൽ സി.എം.എസ്. കോളേജിൽ നിന്നുള്ള വിദ്യാസംഗ്രഹം എന്ന ത്രൈമാസികാ ആനുകാലികത്തിൽ തുടർ കൃതിയായി പ്രസിദ്ധീകരിച്ച ഒരു ഇംഗ്ലീഷ് നോവലാണ്. ഈ കൃതിയുടെ മലയാള വിവർത്തനമാണ് ഘാതകവധം എന്നറിയപ്പെടുന്നത്.
1859-ലാണ് കോളിൻസ് മദാമ്മ ഇത് എഴുതിത്തുടങ്ങിയത്. അവരുടെ മരണശേഷം ഭർത്താവായ റിച്ചാർഡ് കോളിൻസ് ഇത് എഴുതിപ്പൂർത്തിയാക്കുകയും 1864-ൽ കോട്ടയം സെമിനാരിയിൽ നിന്ന് പ്രസിദ്ധപ്പെടുത്തിയിരുന്ന വിദ്യാസംഗ്രഹം എന്ന മാസികയിൽ ഇംഗ്ലീഷ് ഭാഷയിൽ പ്രസിദ്ധീകരിക്കുകയും ചെയ്തു.
1877-ൽ ഘാതകവധം എന്ന പേരിൽ മലയാളപരിഭാഷ റിച്ചാർഡ് കോളിൻസ് പുറത്തിറക്കിയെന്നും, അത് മലയാളത്തിലെ ആദ്യനോവലെന്നും നിരാധാരമെങ്കിലും പരിഗണിക്കപ്പെടാറുണ്ട്.
പത്തൊമ്പതാം നൂറ്റാണ്ടിലെ ക്രിസ്ത്യാനി കുടുംബങ്ങളിലെ ജീവിതരീതികൾ പ്രതിപാദിക്കുന്ന സാമൂഹ്യപ്രസക്തിയുള്ള ഈ കൃതിയിലെ മുഖ്യവിഷയം സ്ത്രീധനമാണ്.
മലയാള വിവർത്തനം
ഘാതകവധം എന്ന നാമത്തിലുള്ള മലയാള വിവർത്തനം 1878-ൽ സി.എം.എസ്. പ്രവർത്തനങ്ങളുടെ ഭാഗമായി പ്രസിദ്ധീകരിച്ചു, എന്നാൽ പരിഭാഷ ചെയ്തതാരെന്ന് രേഖപ്പെടുത്തിയിട്ടില്ലാത്തതിനാൽ ഭാഷാന്തരം അജ്ഞാതകർതൃത്വമാണ്.
എന്നാൽ, മലയാളത്തിലെ ആദ്യകാല നോവലുകളിലൊന്നായും 1877-ൽ പുറത്തിറങ്ങിയതായും ഘാതകവധം നിരാധാരമാണെങ്കിലും, പരിഗണിക്കപ്പെടാറുണ്ട്. സി.എം.എസ്. മിഷണറി പ്രവർത്തകയായിരുന്ന കോളിൻസ് മദാമ്മ ഇംഗ്ലീഷിൽ രചിച്ച നോവൽ അവരുടെ ഭർത്താവും കോട്ടയം സി.എം.എസ്. കോളേജിന്റെ പ്രിൻസിപ്പലുമായിരുന്ന റിച്ചാർഡ് കോളിൻസാണ് ഘാതകവധം എന്ന പേരിൽ മലയാളത്തിലേക്ക് മാറ്റിയതെന്നും കണക്കാക്കപ്പടുന്നു.
സ്രോതസ്സ്
വർഗ്ഗം:മലയാളം അച്ചടിയുടെ ചരിത്രം വർഗ്ഗം:ക്രൈസ്തവ സാഹിത്യം വർഗ്ഗം:ഇംഗ്ലീഷ് നോവലുകൾ വർഗ്ഗം:19-ആം നൂറ്റാണ്ടിലെ നോവലുകൾ വർഗ്ഗം:19-ആം നൂറ്റാണ്ടിൽ മലയാളത്തിലേക്കു വിവർത്തനം ചെയ്ത നോവലുകൾ
എലെൻ കരോലിന സോഫിയ കെ
ലഘുചിത്രം|എലൻ കെല്ലി ശില്പി കാൾ മിൽസിനൊപ്പം 1915 ൽ. കുടുംബ ജീവിതം, ധർമ്മശാസ്ത്രം, വിദ്യാഭ്യാസം തുടങ്ങിയ മേഖലകളിലെ പല വിഷയങ്ങളെക്കുറിച്ചും എഴുതിയിരുന്ന ഒരു സ്വീഡിഷ് ഫെമിനിസ്റ്റ് എഴുത്തുകാരിയാണ് എലെൻ കരോലിന സോഫിയ കെ (Ellen Karolina Sofia Key 11 ഡിസംബർ 1849 – 25 ഏപ്രിൽ 1926). ഒരു അഭിഭാഷകൂടിയായ ഇവർ  കുട്ടികളെ കേന്ദ്രീകരിച്ചുകൊണ്ടുള്ള വിദ്യാഭ്യാസത്തിലും രക്ഷാകർത്ത്വത്തിലുമൂന്നി പ്രവർത്തിച്ചു.
'ബർനെറ്റ് അർഹൺഡ്രഡ്' എന്ന പുസ്തകത്തിന്റെ രചയിതാവ് എന്ന നിലയിൽ പ്രശസ്തയായണ് എലെൻ. വിദ്യാഭ്യാസം വിഷയമാക്കിയാണ് ഇവർ ഈ പുസ്തകം എഴുതിയത്. 1909 ൽ ഈ പുസ്തകത്തിന്റെ പരിഭാഷയായ 'ദ സെഞ്ചുറി ഓഫ് ദ ചൈൽഡ്' പുറത്തിറങ്ങി.
അഭയാംബികായാ അന്യം ന ജാനേ
പല്ലവി
അഭയാംബികായാഃ അന്യം ന ജാനേ അജ്ഞാനധ്‍മാനേ അപരോക്ഷ ജ്ഞാനേ
അനുപല്ലവി
ഇഭരാജഗത്യാ: ഈശ്വര്യാ: ജഗത്യാ: നഭോമണി ഗത്യാ: നാദലയഗത്യാ:
ചരണം
ബാലാദി നാമധേയ പ്രകാശിന്യാ: കാലാദി തത്വാന്ത പ്രകാശിന്യാ: സ്ഥൂലാദി മൂലാദി ദ്വാദശാന്ത പ്രകാശിന്യാ: സ്ഥൂലാദി മൗനാന്ത പ്രകാശിന്യാ: ത്രൈലോക്യ മൂല പ്രകൃത്യാ: സ്വശക്ത്യാ: സാലോക്യ സാമീപ്യ സാരൂപ്യ മുക്ത്യാ: മാലിനീമന്ത്ര മാലാദി തന്ത്രോക്ത്യ: ശൂലിനീ ഗുരുഗുഹ സ്വാനുഭവ ഗത്യാ:
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:അഭയാംബാ വിഭക്തി കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:കേദാരഗൗള രാഗത്തിൽ ചിട്ടപ്പെടുത്തിയ കൃതികൾ
സ്പോററുടെ നിയമം
സൗരചക്രഘട്ടത്തിൽ സൗരകളങ്കങ്ങളുടെ രേഖാംശ വ്യതിയാനങ്ങളെ സ്പോറർ നിയമം അനുസരിച്ച് മുൻകൂട്ടിപ്പറയാൻ സാധിക്കുന്നു. 1861-ൽ ഇംഗ്ലീഷ് ജ്യോതിശാസ്ത്രജ്ഞനായ റിച്ചാർഡ് ക്രിസ്റ്റഫർ കാരിങ്ടൺ ആണ് ഈ നിയമം കണ്ടുപിടിച്ചത്. ഈ പ്രതിഭാസം പിന്നീട് ഗുസ്താവ് സ്പോറർ എന്ന ശാസ്ത്രജ്ഞൻ വളരെ വിശദമായി പഠിച്ചു. അതിനാൽ ഈ പ്രതിഭാസം സ്പോററുടെ നിയമം (Sporer's law) എന്ന പേരിലറിയപ്പെടുന്നു.
സൗരകളങ്ക ചക്രത്തിന്റെ ആരംഭത്തിൽ സൗരകളങ്കങ്ങൾ സൂര്യന്റെ ഉപരിതലത്തിൽ 30° മുതൽ 45° അക്ഷാംശം ചുറ്റും ദൃശ്യമാകാനുള്ള പ്രവണത കാണിക്കുന്നു. സൗരചക്രം മുന്നോട്ട് പോകുന്നതിനനുസരിച്ച് സൗരകളങ്കങ്ങൾ ശരാശരി 15 ° വരെ താഴ്ന്ന അക്ഷാംശങ്ങളിൽ കാണപ്പെടുന്നു.
കൊടോളിപ്രം
കൂടാളി ഗ്രാമപഞ്ചായത്തിലെ 7, 8 വാർഡുകളിലായാണ് കൊടോളിപ്രം സ്ഥിതി ചെയ്യുന്നത്. കൊടോളിപ്രം എന്ന് പൊതുവായി പറയാറുണ്ടെങ്കിലും നിരവധി മൂലകൾ ചേർന്നതാണ് കൊടോളപ്രം. കവിടിശ്ശേരി, പടുവ, തന്നക്കൽ, ആമേരി, പാലക്കീൽ, പാളാട്, വരുവക്കുണ്ട്, ഇല്ലത്തുംതാഴെ, ... തുടങ്ങിയ മൂലകളോടൊപ്പം ഗ്രാമത്തിന്റെ ഹൃദയഭാഗമായ കൊടോളിപ്രവും ചേർന്ന പ്രദേശമാണ് കൊടോളിപ്രം എന്ന് പൊതുവായി വിളിക്കപ്പെടുന്നത്.
എല്ലാ ഭാഗത്തും കുന്നുകൾ അതിരിടുന്ന, സമുദ്രനിരപ്പിൽ നിന്നും 5-10 മീ ഉയരത്തിൽ സ്ഥിതി ചെയ്യുന്ന കൊടോളിപ്രത്തിന്റെ വടക്കുഭാഗത്ത് കമ്മാളൻ കുന്നും വെള്ളപ്പറമ്പും (പണ്ടുകാലത്ത് കമ്മാളന്മാർ ധാരാളമായി താമസിച്ചിരുന്നുവത്രെ), തെക്ക് ഭാഗത്ത് ഹാജിമെട്ടയും കിഴക്ക് ഭാഗത്ത് നെരേമ്മൽ കുന്നും പടിഞ്ഞാറ് ഭാഗത്ത് കരടിക്കുന്നും അതിരിടുന്നു. ചുറ്റും കുന്നുകളായതിനാൽ അവിടെ ന്നിനുമുള്ള നീർച്ചാലുകൾ മൂലക്കുണ്ടിൽ സംഗമിച്ച് കൈത്തോടായി മാറി ഗ്രാമത്തിന്റെ വടക്കുഭാഗത്തുകൂടി ഒഴുകുന്ന നായിക്കാലി പുഴയിൽ (വളപട്ടണം പുഴയുടെ കൈവഴി) ചേരുന്നു. നാടിന് വടക്കു കിഴക്കായി ചെരിവുണ്ടെന്ന് ഉറപ്പാക്കാം.
കുന്നുകളിലെ എക്കലുകൾ അടിഞ്ഞുകൂടി താഴ് വര പ്രദേശങ്ങൾ വയലുകളായി മാറിയിട്ടുണ്ട്. വെള്ളപ്പറമ്പിന്റെ താഴെയുള്ള പടുവ പണ്ടുകാലത്ത് വലിയ ചതുപ്പ് നിലമായിരുന്നുവത്രേ. പട്ടുപോകുന്ന (താണുപോകുന്ന) ധാരാളം അട്ടകൾ ഉണ്ടായിരുന്ന സ്ഥലമായിരുന്നു പടുവ. ചെങ്കൽ ഖനനം വെള്ളപ്പറമ്പിന്റെ ജലസംഭരണ ശേഷി നഷ്ടപ്പെടുത്തിയതിനാൽ പടുവക്ക് പഴയ പ്രതാപം ഇന്നില്ല. കൊടോളിപ്രത്തിലെ വിശാലമായ വയലിനെ കീറി മുറിച്ചുകൊണ്ടാണ് ചാവശ്ശേരി പറമ്പിൽ നിന്നുള്ള കുടിവെള്ളത്തിന്റെ പൈപ്പ് ലൈൻ കടന്നുപോകുന്നത്. അതിനു മുകളിലായി നിർമ്മിച്ച റോഡ് നാട്ടുകാരുടെ യാത്രാസൗകര്യം വർദ്ധിപ്പിച്ചിട്ടുണ്ടെങ്കിലും വയലുകൾ മണ്ണിട്ട് നികത്തുന്നതിന് ‍ഇടനൽകിയിട്ടുണ്ട്. മഴക്കാലത്ത് മാത്രം സജീവമാകുന്ന കൊടോളിപ്രത്തിന്റെ തെക്ക് കിഴക്കായുള്ള കക്കോട് വെള്ളച്ചാട്ടം അതിമനോഹരമായ കാഴ്ചയാണ്. ധാരാളം ആളുകൾ അത് കാണാനും വെള്ളച്ചാട്ടത്തിൽ കുളിക്കാനുമായി എത്തിച്ചേരാറുണ്ട്.
കേരളത്തിലെ സാധാരണ കാലാവസ്ഥ നമുക്കും ബാധകമാണ്. മഴക്കാലത്ത് അപൂർവ്വമായി നായിക്കാലി പുഴയിലെ വെള്ളം കൊടോളിപ്രത്തിന്റെ താഴ്ന്ന ഭാഗങ്ങളെ വെള്ളത്തിനടിയിലാക്കാറുണ്ട്.
ഐതിഹ്യം
കൊടോളിപ്രം എന്ന് പേര് ലഭിച്ചതിനെപ്പറ്റി നാട്ടിൽ ഒരു ഐതിഹ്യം പ്രചാരത്തിലുണ്ട്. അത് ഏതാണ്ട് ഇപ്രകാരമാണ്. ചുഴലി നാട്ടിലുള്ള ഒരു പെൺകിടാവ് ചുഴലി ഭഗവതിയുടെ വലിയ ആരാധികയായിരുന്നു. എല്ലാ ദിവസവും ക്ഷേത്രഭജനം നടത്തിയിരുന്ന അവൾക്ക് വിവാഹത്തോടനുബന്ധിച്ച് ദേവിയെ പിരിയേണ്ടി വന്നു. ദേവി ഒപ്പമുണ്ടാവണമെന്ന് കരഞ്ഞുപറഞ്ഞ് പ്രാർത്ഥിച്ചു. ചാത്തോത്ത് തറവാട്ടിലേക്ക് വിവാഹിതമായി വന്ന അവളുടെ കൈയിലുണ്ടായിരുന്ന ഓലക്കുട വഴിയിൽ വിശ്രമിക്കാനിരുന്ന സ്ഥലത്ത് ഉറച്ചു പോയി. എടുക്കാൻ ശ്രമിച്ചപ്പോൾ കുട തുള്ളി ക്കളിച്ചത്രേ. ദൈവഹിതം അറിഞ്ഞപ്പോൾ ചുഴലി ദേവിയുടെ അധിവാസം ഉണ്ടായതിനാലാണ് കുട തുള്ളിയതെന്നും ദേവി അവിടെക്കഴിയാൻ ആഗ്രഹിക്കുന്നതെന്നും വ്യക്തമായി. ഇന്ന് കാണുന്ന ചുഴലി ഭഗവതീക്ഷേത്രം അതിൻപടി ഉണ്ടാക്കിയതാണത്രേ. കുട തുള്ളിയ സ്ഥലം കാലാന്തരത്തിൽ കുടതുള്ളിയ പുറമായും കൊടോളിപ്രമായും മാറിയെന്നും പഴമക്കാർ പറയുന്നു.
കൃഷി
കൊടോളിപ്രം മുഖ്യമായും കാർഷികഗ്രാമമാണ്. കൃഷിയാണ് പലരുടെയും ഉപജീവനമാർഗം. പണ്ടുകാലത്ത് പുനം കൃഷി വ്യാപകമായിരുന്നുവത്രേ. നാട്ടിൽ ധാരാളമായുള്ള പുനത്തിൽ വീടുകൾ പുനംകൃഷിയുടെ ബാക്കി പത്രമാകാം. പുനംകൃഷിക്കൊപ്പം വയൽകൃഷിയും ഉണ്ടായിരുന്നു. പച്ചവിരിച്ച വയലേലകൾ ആരെയും ആകർഷിക്കും തോട്ടിൻ ചിറയിലും വയലുകളോട് ചേർന്നും തെങ്ങും കവുങ്ങും വ്യാപകമായി കൃഷി ചെയ്തു വരുന്നു.പണ്ട് രണ്ടോ മൂന്നോ പൂവ് നെല്ല് കൃഷി ചെയ്തിരുന്ന വയലുകളിൽ അത് ഒന്നോ രണ്ടോ വിളയായി ചുരുങ്ങി. പൊതുവെ തരിശിടുന്ന വയലുകളുടെ അളവ് കുറവാണ്. ജലദൗർലഭ്യത്തേക്കാൾ അധ്വാനത്തിന് കണക്കായ വരുമാനം ലഭിക്കാത്തത് തന്നെ കാരണം. നെൽക്കൃഷി ചെയ്യാത്ത വയലുകളിൽ നേമ്ത്രവാഴക്കൃഷി വ്യാപകമായി ചെയ്തു വരുന്നു. ഡിസംബർ- ജനുവരി മാസത്തിൽ വെള്ളരി വർഗ കൃഷികൾ പല വീട്ടുകാരും ചെയ്തു വരുന്നു. പച്ചക്കറികളുടെ ഉല്പാദനത്തിൽ നമുക്ക് ഏറെ മുന്നേറനായിട്ടുണ്ട്. പ്രാദേശിക കൂട്ടായ്മയിൽ കൃഷി വകുപ്പിന്റെ സഹകരണത്തോടെ സാമാന്യം മികച്ച രീതിയിൽ തന്നെ പച്ചക്കറികളുടെ ഉല്പാദനം വർദ്ധിച്ചിട്ടുണ്ട്.
സംസ്കാരികം. വിദ്യാഭ്യാസം
നാട്ടിലെ പ്രധാന സംസ്കാരിക സ്ഥാപനമാണ് 1956 ൽ സ്ഥാപിതമായ വാണീവിലാസം ഗ്രന്ഥാലയം. കൊടോളിപ്രത്തിന്റെ ഹൃദയഭാഗത്ത് മട്ടന്നൂർ ഇരിക്കൂർ റോഡിനോട് ചേർന്ന് രണ്ട് നിലകളിലായി സ്ഥിതി ചെയ്യുന്ന ഗ്രന്ഥാലയത്തിൽ പതിനായിരത്തിലധികം പുസ്തകങ്ങൾ ഉണ്ട്. നാട്ടിലെ ആദ്യ റേഡിയോ ഗ്രന്ഥാലയത്തിലാണ് സ്ഥാപിതമായിരുന്നത്. അത് കേൾക്കാനിയ മാത്രം വൈകുന്നേരങ്ങളിൽ നാട്ടുകാർ ഗ്രന്ഥാലയത്തിൽ എത്തിച്ചേരുമായിരുന്നു. കൊടോളിപ്രത്തിന്റെ വികസനത്തിൽ രാഷ്ട്രീയത്തിനതീതമായി നേതൃത്വം വഹിക്കാൻ ഗ്രന്ഥാലയത്തിന്റെ മുൻഗാമികൾക്ക് സധീച്ചിട്ടുണ്ട്. കൊടോളിപ്രത്തുകാർക്ക് ആദ്യാക്ഷരം പകർന്ന വിദ്യാലയമാണ് കൊടോളിപ്രം ഗവ.എൽ പി സ്കൂൾ. കൊടോളിപ്രത്തിന് കിഴക്കായി പാലക്കീൽ (പാലക്കു കീഴിൽ എന്നത് ലോപിച്ചതാണത്രേ പാലക്കീൽ) എന്ന സ്ഥലത്തെ സ്കൂൾ നാട്ടുകാർക്ക് പാലക്കി സ്കൂളാണ്. ഉപരിപഠനത്തിനായി പട്ടാന്നൂർ യു പി സ്കൂളായിരുന്നു ആശ്രയം. ഹൈസ്കൂൾ വിദ്യാഭ്യാസം എല്ലാവർക്കും സാധ്യമായിരുന്നില്ല. പഠനത്തിന് ഫീസ് നൽകണമായിരുന്നു. കൂടാളിയിലാണ് ഹൈസ്കൂൾ ഉണ്ടായിരുന്നത്. സർക്കാർ ജോലി ലഭിച്ചിരുന്ന പലരും കൂടാളിയിലേക്ക് നടന്നുപോയാണ് പഠിച്ചത് എന്നത് പുതിയ തലമുറക്ക് വിശ്വസിക്കാൻ പ്രയാസകരമായിരിക്കും. പ്രീ-പ്രൈമറി വിഭാഗത്തിനായി 1983 ൽ പ്രിയദർശിനി മഹിളാ സമാജം ആരംഭിച്ച ബാലവാടി ഇന്ന് സാമൂഹ്യക്ഷേമ വകുപ്പിന് കീഴിലെ മികച്ച അംഗൺവാടികളിലൊന്നാണ്. ഇവ കൂടാതെ ധാരാള ക്ലബ്ബുകളും കൊടോളിപ്രത്തുണ്ട്. അതിൽ ചില ക്ലബ്ബുകൾ മികച്ച പ്രകടനം നടത്തുന്നവ തന്നെ.
ആരാധനലായങ്ങൾ
ആരാധനാലയങ്ങളുടെ എണ്ണത്തിൽ ഏറെ മുന്നിലാണ് ഈ ഗ്രാമം ചെറുതും വലുതുമായ ധാരാളം ക്ഷേത്രങ്ങളും കാവുകളും സ്ഥാനങ്ങളും ഇവിടെയുണ്ട്. കൊടോളിപ്രമെന്ന പേരിന് തന്നെ കാരണമായ ചുഴലി ഭഗവതീക്ഷേത്രവും ഖരനാൽ പ്രതിഷ്ഠിതമായതെന്ന് കരുതപ്പെടുന്ന കവിടിശ്ശേരി (കവിളുകൊണ്ട് പ്രതിഷ്ഠ നിർവ്വഹിച്ചതിനാൽ കവളശ്ശേരി എന്നും പിന്നീടത് കവിടിശ്ശേറിയായി മാറിയെന്നും വിശ്വസിക്കപ്പെടുന്നു) ശിവക്ഷേത്രവും കതുവനൂർ വീരന്റെ ആരൂഢമായ ആമേരി പള്ളിയറ ക്ഷേത്രവും കൊടോളിപ്രത്തിന്റെ ഐശ്വര്യമായി കരുതപ്പെടുന്ന, വരവിൽക്കാവും കൊടോളിപ്രത്തുള്ള മുല്ലേരിക്കണ്ടി മഠപ്പുരയും വരുവക്കുണ്ടിലുമുള്ള മുത്തപ്പൻ ക്ഷേത്രവും തന്നക്കൽ ഭഗവതി ക്ഷേത്രവും വരുവക്കുണ്ടിലെ മുച്ചിലോട്ട് കാവും നാട്ടുകാരുടെ സംസ്കാരിക കേന്ദ്രങ്ങൾ തന്നെ. വരവിൽക്കാവിൽ പുരുഷന്മാർക്ക് മാത്രമേ പ്രവേശനമുള്ളൂ. എന്നാൽ ആദിവാസി വിഭാഗത്തിലെ കരിമ്പാല വിഭാഗത്തിലെ സ്ത്രീകൾക്ക് ഇവിടെ പ്രവേശിക്കാം. ദൈവം വെള്ളം ചോദിച്ചപ്പോൾ ഉയർന്ന ജാതിക്കാരുടെ വീട്ടിലെ സ്ത്രീകൾ വെള്ളം നൽകാതം മടക്കി അയച്ചെന്നും കരിമ്പാല വിഭാഗത്തിലെ സ്ത്രീകൾ തേൻ ഒഴിച്ച് വെള്ളം നൽകി എന്നും ഇതിനുള്ള പ്രതിഫലമായാണ് പ്രവേശനം നൽകിയെന്നുമുള്ള ഐതിഹ്യം പ്രചാരത്തിലുണ്ട്. എന്തായാലും മറ്റെവിടെയും കാണാത്ത സവിശേഷത തന്നെയാണിത്. 6ഇസ്ലാം വിശ്വാസികളുടെ പള്ളി വരുവക്കുണ്ടിൽ സ്ഥിതി ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
എട്ടാം ദലായ് ലാമ
ജാംഫെൽ ഗ്യാറ്റ്സോ (1758–1804) ടിബറ്റിലെ എട്ടാമത്തെ ദലായ് ലാമയായിരുന്നു.
1758-ൽ തെക്കുപടിഞ്ഞാറൻ ടിബറ്റിലെ ലാറി ഗാങ് (ടോബ്ർഗ്യാൽ ലാറി ഗാങ്) എന്ന സ്ഥലത്താണ് ഇദ്ദേഹം ജനിച്ചത്. സോനം ധാർഗ്യേ എന്നായിരുന്നു ഇദ്ദേഹത്തിന്റെ അച്ഛന്റെ പേര്. ഫുൺട്സോക് വാങ്മോ എന്നായിരുന്നു അമ്മയുടെ പേര്. ഇവരുടെ രണ്ടാളിന്റെയും സ്വദേശം ഖാം ആയിരുന്നു. ഗേസർ ഇതിഹാസത്തിലെ പ്രധാന കഥാപാത്രങ്ങളുടെ പരമ്പരയിൽ പെട്ടവരായിരുന്നു ഇദ്ദേഹത്തിന്റെ മാതാപിതാക്കൾ.
പരമ്പരാഗത ചരിത്രം
ജാംഫെൽ ഗ്യാറ്റ്സോയുടെ അമ്മ ഗർഭിണിയായപ്പോൽ ഗ്രാമത്തിലെ കൃഷിയിടങ്ങളിൽ നല്ല വിളവ് ലഭിച്ചു. ഓരോ ബാർലിച്ചെടിയിലും മൂന്നോ നാലോ അഞ്ചോ കതിരുകളുണ്ടായത്രേ. ഇങ്ങനെയൊരു വിളവ് ഇതിനു മുൻപ് ടിബറ്റിൽ കാണപ്പെട്ടിട്ടില്ല. ജാംഫെലിന്റെ അമ്മ ഫുൺട്സോക് വാങ്മോയും ഒരു ബന്ധുവും ഉദ്യാനത്തിൽ രാത്രി ഭക്ഷണം കഴിച്ചുകൊണ്ടിരുന്നപ്പോൾ ഒരു വലിയ മഴവില്ല് പ്രത്യക്ഷപ്പെടുകയും അതിന്റെ ഒരറ്റം അമ്മയുടെ തോളിൽ സ്പർശിക്കുകയും ചെയ്തു എന്നും വിശ്വാസമുണ്ട്. ഒരു വിശുദ്ധൻ ജനിക്കുമ്പോൾ ഇത് സംഭവിക്കുമത്രേ.
ജനനശേഷം ഫയർ ബുൾ വർഷത്തിന്റെ ആറാം മാസം (1758), കുട്ടി ധ്യാനത്തിലെന്ന പോലെ ആകാശത്തേയ്ക്ക് നോക്കിയിരിക്കാൻ ശ്രമിക്കുമായിരുന്നു. ആറാമത്തെ പഞ്ചൻ ലാമയായ ലോബ്സാങ് പാൽഡൻ യേഷി ഈ ബാലനെക്കുറിച്ച് കേട്ടപ്പോൾ ഇദ്ദേഹം ഇതാണ് ദലായ് ലാമയുടെ പുനരവതാരം എന്ന് പ്രഖ്യാപിച്ചു. രണ്ടര വയസ്സ് പ്രായത്തിൽ ജാംഫെലിനെ ലാമമാരുടെയും ഉദ്യോഗസ്ഥരുടെയും ഒരു വലിയ സംഘം ഷിഗാറ്റ്സെയിലെ തഷിൽഹുൺപോ സന്യാസാശ്രമത്തിലേയ്ക്ക് കൊണ്ടുപോയി. ഒരു മതപരമായ ചടങ്ങിലൂടെ ഇദ്ദേഹത്തെ പുനർജനിച്ച ദലായ് ലാമയായി വാഴിച്ചു.
ഇദ്ദേഹത്തെ ലാസയിലേയ്ക്ക് കൊണ്ടുപോയി ടിബറ്റൻ ജനതയുടെ നേതാവാക്കി പൊടാല കൊട്ടാരത്തിൽ വാഴിച്ചത് വാട്ടർ ഹോഴ്സ് വർഷത്തിന്റെ (1762) ഏഴാം മാസമാണ്. ബാലന് അഞ്ച് വയസ്സുള്ളപ്പോഴായിരുന്നു ഇത്. ഡെമോ ടുൽകു ജാംഫെൽ യേഷി എന്ന റീജന്റായിരുന്നു ഈ ചടങ്ങിന് നേതൃത്വം വഹിച്ചത്. പൊടാലയിലെ ക്ഷേത്രത്തിൽ വച്ചാായിരുന്നു ഈ ചടങ്ങ് നടന്നത്.
ഇതെത്തുടർന്ന് ഇദ്ദേഹത്തിന് സന്യാസ ദീക്ഷയും ജാംഫെൽ ഗ്യാറ്റ്സോ എന്ന പേരും നൽകപ്പെട്ടു. ലോബ്സാങ് പാൽഡൺ യേഷിയായിരുന്നു ഈ ചടങ്ങ് നടത്തിയത്. പൂർണ്ണ സന്യാസ ദീക്ഷ ലഭിച്ചത് 1777-ലായിരുന്നു.
ഇദ്ദേഹം യോൻറ്റ്സിൻ യെഷേ ഗ്യാൽറ്റ്സണിന്റെ (കുഷോക് ബകുല റിമ്പോ‌ച്ചെ) ശിഷ്യനായിരുന്നു.
1784 വരെ രാജ്യം റീജന്റ് ഭരണത്തിൻ കീഴിലായിരുന്നു. അതിനുശേഷം റീജന്റിനെ ചൈനയിലേയ്ക്ക് ഒരു അംബാസഡറായി അയയ്ക്കുകയും ദലായ് ലാമ 1790 വരെ ഒറ്റയ്ക്ക് ഭരണം നടത്തുകയും ചെയ്തു. 1790-ൽ റീജന്റ് ഭരണത്തിൽ സഹായിക്കാനായി തിരികെ വന്നു.
1788-ൽ നേപ്പാളി കമ്പിളി വ്യാപാരികളുമായി ഒരു പ്രശ്നമുണ്ടാകുകയും ഗൂർഖകളുമായി ചെറിയ യുദ്ധമുണ്ടാവുകയും ചെയ്തു. 1790-ൽ ഗൂർഖകൾ തെക്കൻ റ്റിബറ്റ് ആക്രമിക്കുകയും ന്യാനാങ്, ക്യിഡ്രോങ് മുതലായ പല പ്രവിശ്യകളും പിടിച്ചെടുക്കുകയും ചെയ്തു. ഷിഗാറ്റ്സെ പട്ടണവും തഷിൽഹുൺപോ സന്യാസാശ്രമവും ഗൂർഖകൾ പിടിച്ചെടുക്കുകയും കൊള്ളയടിക്കുകയും ചെയ്തു. ക്വിങ് രാജവംശം ടിബറ്റിലേയ്ക്ക് സൈന്യത്തെ അയച്ചതിനെത്തുടർന്ന് 1791-ൽ ഗൂർഖ സൈന്യം നേപ്പാളിലേയ്ക്ക് തിരിച്ചോടി. 1796-ൽ ക്വിങ് രാജവംശവും ഗൂർഖകളും തമ്മിൽ ഒരു സമാധാന കരാർ ഉണ്ടായി.
നോർബുലിൻഗ്ക ഉദ്യാനവും വേനൽക്കാല കൊട്ടാരവും മറ്റ് പ്രവർത്തനങ്ങളും
1783-ൽ നോർബുലിങ്‌ഗ്ക ഉദ്യാനം പണികഴിപ്പിച്ചത് ഇദ്ദേഹമാണ്. ലാസയുടെ പ്രാന്തപ്രദേശങ്ങളിൽ വേനൽക്കാല കൊട്ടാരം പണിതതും ഇദ്ദേഹത്തിന്റെ കാലത്താണ്. ദക്ഷിണ ടിബറ്റ് വാസികൾക്കായി ഇദ്ദേഹം ശ്രീ ബുദ്ധന്റെ ഒരു മിക‌ച്ച ചെമ്പ് പ്രതിമ പണിയുവാൻ നിർദ്ദേശം നൽകി. 1960-കളിൽ ഈ പ്രതിമ ഇന്ത്യയിലേയ്ക്ക് കൊണ്ടുവരപ്പെട്ടു. ഇപ്പോൾ ഈ പ്രതിമ ധർമശാലയിലെ ലൈബ്രറി ഓഫ് ടിബറ്റൻ വർക്ക്സ് ആൻഡ് ആർക്കൈവ്സിൽ സൂക്ഷിച്ചിരിക്കുന്നു.
പിൽക്കാല ജീവിതം
ഇദ്ദേഹം നാല്പത്തിയേഴ് വയസ്സുവരെ ജീവിച്ചിരുന്നുവെങ്കിലും ലൗകിക കാര്യങ്ങളിൽ വലിയ താല്പര്യമില്ലാത്തതും എപ്പോഴും ചിന്തയിൽ മുഴുകിയിരിക്കുന്നതുമായ ഒരു വ്യക്തിയായിരുന്നു. ജീവിതത്തിൽ മിക്ക സമയങ്ങളിലും ഭരണം ഒരു റീജന്റ് നടത്തുന്നതിൽ ഇദ്ദേഹത്തിന് പൂർണ്ണ തൃപ്തിയായിരുന്നു.
1804-ൽ 47 വയസ്സ് പ്രായമുള്ളപ്പോൾ ഇദ്ദേഹം മരണമടഞ്ഞു.
കൂടുതൽ വായനയ്ക്ക്
വർഗ്ഗം:ദലൈലാമമാർ
അപകട അടയാളങ്ങൾ
അപകടകരമായ വസ്തുക്കളേയോ സാഹചര്യങ്ങളേയോ ഉപകരണങ്ങളേയോ സൂചിപ്പിക്കുന്ന അംഗീകരിക്കപ്പെട്ട അടയാളങ്ങളാണ് അപകട അടയാളങ്ങൾ അഥവാ മുന്നറിയിപ്പ് അടയാളങ്ങൾ ( Hazard symbols or warning symbols'''). വൈദ്യുത അപകട സാധ്യത, വിഷവസ്തുക്കൾ, റേഡിയോ ആക്റ്റീവ് വികിരണങ്ങൾ തുടങ്ങിയവയും ഇത്തരം അടയാളങ്ങൾ കൊണ്ട് സൂചിപ്പിക്കുന്നു. നിയമപരമായി നിർദ്ദേശിക്കപ്പെടുന്നവയാണ് ഈ അടയാളങ്ങൾ. അപകടസാധ്യത വ്യക്തമാകുന്ന തരത്തിൽ വ്യത്യസ്ത നിറത്തിലും അധികവിവരങ്ങൾ ചേർത്തുമാണ് ഇവ നൽകുന്നത്. ഭാഷാപരിമിതി മറികടന്ന് സന്ദേശമെത്തിക്കാൻ ഇത്തരം അടയാളങ്ങൾക്കാവുന്നു.
പൊതുവായ അപകട സൂചകങ്ങൾ
വാഹനയാത്രക്കാരെ അപകടസാധ്യത ഓർമ്മിപ്പിക്കുന്നതിന് പാതയ്ക്കരികിൽ അതിശയ ചിഹ്നം ഒരു മുന്നറിയിപ്പ് അടയാളം ആയി നൽകാറുണ്ട് ഇതിന് താഴെയായി ഏത് തരം അപകടമെന്ന് സൂചിപ്പിക്കുന്ന അധിക ചിഹ്നം കൂടി നൽകുന്നു. റോഡ് യാത്രയുമായി ബന്ധമില്ലാത്തയിടങ്ങളിലും ഈ അപകടസൂചകം നൽകാറുണ്ട്. തനതായ അപകടസൂചകം ഇല്ലാത്ത സാഹചര്യത്തിൽ, മുന്നറിയിപ്പ് നൽകുന്നതിനാണ് അൽഭുതചിഹ്നം സൂചകമായി ചേർക്കുന്നത്.
പുറംകണ്ണികൾ
വർഗ്ഗം:അപകടങ്ങൾ
കടുപ്പം
ഒരു വസ്തുവിന് ഭംഗം സംഭവിക്കാതെ പ്ലാസ്തിക വിരൂപണത്തിന് വിധേയമാകാനുളള കഴിവിനെയാണ് കടുപ്പം (Toughness) എന്നുപറയുന്നത്.
വർഗ്ഗം:ബലതന്ത്രം
ഹംബോൽഷ്യ
പയർ കുടുംബത്തിലെ ഒരു ജനുസ് ആണ് ഹംബോൽഷ്യ (Humboldtia). ഇതിലെ മിക്കസ്പീഷിസുകളും ഇന്ത്യയിലെ തദ്ദേശവാസികളാണ്.
സ്പീഷിസുകളിൽ ചിലവ:
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:ഫാബേസീ
എ. നേശമണി
1895 ജൂൺ 12 ന് കന്യാകുമാരി ജില്ലയിലെ വിലവൻ‌കോഡ് താലൂക്കിലെ പല്ലിയടിയിലെ നെസാർപുരത്ത് ജനിച്ച നേശമണി, കേശവൻ അപ്പാവു നാടാറിന്റെ രണ്ടാമത്തെ മകനായിരുന്നു.
ബാഹ്യ ലിങ്കുകൾ
Lok Sabha Discussion on Marshal Nesamony
വർഗ്ഗം:1895-ൽ ജനിച്ചവർ വർഗ്ഗം:1968-ൽ മരിച്ചവർ വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:മൂന്നാം ലോക്‌സഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
ഭാരതി മുഖർജി
വർഗ്ഗം:1940-കളിൽ ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:ബംഗാളി സാഹിത്യകാരന്മാർ വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
കോട്ട്സ് ദ്വീപ്
കോട്ട്സ് ദ്വീപ് നുനാവട്ടിലെ കിവാല്ലിക്ക് പ്രദേശത്ത് ഹഡ്സൺ ഉൾക്കടലിന്റെ വടക്കേയറ്റത്തായി സ്ഥിതി ചെയ്യുന്ന ഒരു ദ്വീപാണ്. ഏകദേശം 5,498 ചതുരശ്രകിലോമീറ്റർ (2,123 ചതുരശ്ര മൈൽ) വിസ്തീർണ്ണമുള്ള ഈ ദ്വീപ് ലോകത്തിലെ 107 ആമത്തെ വലിയ ദ്വീപും, കാനഡയിലെ 24 ആമത്തെ വലിയ ദ്വീപുമാണ്.
ഈ ദ്വീപിൻ ഫെഡറൽ ക്രൌൺ ഭൂമിയും ഇന്യൂട്ടുകളുടെ ഉടമസ്ഥതയിലുള്ള സ്വകാര്യ ഭൂമിയും ഉൾപ്പെടുന്നുണ്ടെങ്കിലും 1970-കളിൽ അവസാനത്തെ സ്ഥിരതാമസക്കാർ ഇവിടംവിട്ടുപോയി. സ്ഥിരമായ പാർപ്പിടകേന്ദ്രങ്ങളില്ലാത്ത ഈ ദ്വീപ് ആർട്ടിക്ക് സർക്കിളിന് തെക്കുഭാഗത്ത് ഉത്തരാർദ്ധഗോളത്തിലെ ഏറ്റവും വലിയ ജനവാസമില്ലാത്ത ദ്വീപ് ആണ്. ഡോർസെറ്റ് സംസ്കാരത്തെ പ്രതിനിധാനം ചെയ്യുന്നതെന്നു വ്യാപകമായി വിശ്വസിക്കപ്പെടുന്ന സാഡ്ലർമ്യൂട്ട് ജനങ്ങളുടെ അവസാനത്തെ അധിവാസകേന്ദ്രമായിരുന്നു ഇത്.
ഭൂമിശാസ്ത്രം
കോട്ട്സ് ദ്വീപിന്റെ ആകെ നീളം 130 കിലോമീറ്റർ (81 മൈൽ) ആണ്. സമുദ്രനിരപ്പിൽ നിന്ന് 185 മീറ്റർ ഉയരത്തിലാണ് ദ്വീപ് നിലനിൽക്കുന്നത്. പ്രീകാമ്പ്രിയൻ രൂപാന്തരീകരണമാണ് ഈ പ്രദേശത്തെ അടിസ്ഥാന ശിലകൾ. ദ്വീപിന്റെ 5 ശതമാനത്തിൽ‌താഴെ മാത്രം ഭാഗം സമുദ്രനിരപ്പിൽ നിന്ന് 100 മീറ്ററിൽ (330 അടി) കൂടുതൽ ഉയരത്തിലാണുള്ളത്. ദ്വീപിന്റെ തെക്കൻ പകുതി പ്രാഥമികമായി താഴ്ന്നുകിട്ക്കുന്ന ചതുപ്പും, ചുണ്ണാമ്പു കല്ലും മണൽക്കല്ലും ചേർന്ന പാലിയോസോയിക് അവസാദ ശിലകളാൽ നിർമ്മിതവുമാണ്.
ജന്തുജാലകങ്ങൾ
1920 മുതൽ കോട്ട്സ് ദ്വീപ് ഒരു കാരിബോ റിസർവ് ആയി ആസൂത്രണം ചെയ്യപ്പെട്ടു. സമീപസ്ഥമായ സതാംപ്ടൺ ദ്വീപിൽ നിന്ന് കാരിവോക്കൂട്ടം ഉന്മൂലനം ചെയ്യപ്പെട്ടശേഷം, സതാംപ്ടൺ കാലിക്കൂട്ടത്തെ പുനഃസ്ഥാപിക്കാൻ കോട്ട്സ് ദ്വീപിലെ കാലിക്കൂട്ടങ്ങൾ ഉപയോഗിക്കപ്പെട്ടു. തിക്ക് ബിൽ മുറെയുടെ കൂട്ടങ്ങൾക്കും ഈ ദ്വീപ് പേരുകേട്ടതാണ്. ഏകദേശം 30,000 പക്ഷികളുടെ രണ്ട് കോളനികൾ ദ്വീപിന്റെ വടക്കേ അറ്റത്തുടനീളമായുള്ള കിഴുക്കാംതൂക്കായ പാറക്കെട്ടുകളിലാണ് വസിക്കുന്നത്. മലഞ്ചെരിവുകളുടെ അടിഭാഗത്തോ ദ്വീപിന്റെ വടക്കേയറ്റത്തെ തീരത്തുനിന്നകലെയുള്ള ദ്വീപുകളിലോ (കേപ് പെംബ്രോക്ക്, കേപ് പ്രീഫോണ്ടൈൻ എന്നിവിടങ്ങളിൽ ഓരോന്നിലും) വാൽറസുകളുടെ ആവാസസ്ഥലങ്ങൾ കേന്ദ്രീകരിച്ചിരിക്കുന്നു. സതാംപ്ടൺ ദ്വീപിലെ കോറൽ ഹാർബറിലെ കുഗ്രാമത്തിൽ നിന്ന് ഇവയുടെ വേട്ടയ്ക്കായി ഇന്യൂട്ടുകൾ ഇവിടം പതിവായി സന്ദർശിക്കാറുണ്ടായിരുന്നു. കേപ് പെംബ്രോക്ക് ഒരു പ്രധാന പക്ഷി സങ്കേതമാണ്.
ചരിത്രം
1612 ൽ കോട്ട്സ് ദ്വീപ് ആദ്യമായി രേഖപ്പെടുത്തിയ തോമസ് ബട്ടൺ തൊട്ടടുത്ത വർഷം ഇവിടെയെത്തി കൂടുതൽ പര്യവേക്ഷണങ്ങൾ നടത്തി. ഹഡ്‌സൺസ് ബേ കമ്പനിയുടെ നാവിക ക്യാപ്റ്റനായിരുന്ന വില്യം കോട്ട്സിൽ നിന്നാണ് ദ്വീപിന് ഈ പേര് ലഭിച്ചത്. 1727 നും 1751 നും ഇടയിൽ അദ്ദേഹം ഇടയ്ക്കിടെ ഈ ദ്വീപ് സന്ദർശിച്ചിരുന്നു.
1824-ൽ ക്യാപ്റ്റൻ ജോർജ്ജ് ഫ്രാൻസിസ് ലിയോണിന്റെ നേതൃത്വത്തിൽ HMS ഗ്രിപ്പർ എന്ന കപ്പൽ കോട്ട്സ് ദ്വീപിലെ കേപ് പെംബ്രോക്കിൽ നങ്കൂരമിട്ടു. തിമിംഗലവേട്ടക്കാർ വിചിത്രമായ ഒരു ഭാഷ സംസാരിക്കുന്ന എസ്കിമോകളുടെ ഒരു സംഘത്തെ കണ്ടെത്തുകയും അവർ സാഡ്‌ലർമ്യൂട്ട് എന്ന് വിളിക്കപ്പെടുകയും ചെയ്തു. അതുമുതൽ സാഡ്‌ലർമ്യൂട്ട് പാശ്ചാത്യരുമായി ബന്ധം സ്ഥാപിക്കുന്നത് തുടർന്നുവന്നു. എന്നിരുന്നാലും, പല വടക്കേ അമേരിക്കൻ ആദിവാസികളെയും പോലെ, സാഡ്‌ലർമ്യൂട്ടുകളും പലപ്പോഴും പാശ്ചാത്യജന്യമായ രോഗങ്ങൾക്ക് അടിമപ്പെടാറുണ്ടായിരുന്നു.
1860 കളിൽ ഈ പ്രദേശം സന്ദർശിക്കാൻ തുടങ്ങിയ അമേരിക്കൻ തിമിംഗല വേട്ടക്കാർ ഈ പ്രദേശം ഒരു ദ്വീപാണെന്ന് സ്ഥിരീകരിച്ചു. 1896 ആയപ്പോഴേക്കും സാഡ്‌ലർമ്യൂട്ടുകളിൽ 70 പേർ മാത്രമേ ഇവിടെ ശേഷിച്ചിരുന്നുള്ളൂ. 1902 അവസാനത്തോടെ, ആക്റ്റീവ് എന്ന് പേരുള്ള ബ്രിട്ടീഷ് വ്യാപാര / തിമിംഗലക്കപ്പൽ സതാംപ്ടൺ ദ്വീപിലെ കേപ് ലോയിൽ ഒരു സ്റ്റോപ്പ് സ്ഥാപിച്ചു. ഒരുപക്ഷേ ഇൻഫ്ലുവൻസ, ടൈഫോയ്ഡ് അല്ലെങ്കിൽ ടൈഫസ് ആയിരിക്കാവുന്ന ഒരു രോഗം,  ആക്റ്റീവിലെ ഒരു രോഗിയായ നാവികനിൽ നിന്ന് ചില സാഡ്‌ലർമ്യൂട്ടുകളിലേയ്ക്ക് വ്യാപിച്ചതായി പറയപ്പെടുന്നു. ഇത് പിന്നീട് സാഡ്‌ലർമ്യൂട്ടുകളുടെ മുഴുവൻ സമൂഹത്തിലേക്കും വ്യാപിച്ചു. 1902-03 ശൈത്യകാലമായപ്പോഴേക്കും സാഡ്‌ലർമ്യൂട്ട് ജനസംഖ്യ മുഴുവൻ മരണമടഞ്ഞു.
1920 ഓഗസ്റ്റ് മുതൽ 1924 ഓഗസ്റ്റ് വരെ ദ്വീപിൽ ഹഡ്‌സൺ ബേ കമ്പനിയുടെ ഒരു ട്രേഡിംഗ് പോസ്റ്റ് പരിപാലിക്കപ്പെടുകയും ആ കാലയളവിൽ നിരവധി ഇന്യൂട്ട് കുടുംബങ്ങൾ ദ്വീപിൽ താമസിക്കുകയും ചെയ്തിരുന്നു. അവരിൽ ചിലരെ ബാഫിൻ ദ്വീപിൽ നിന്ന് ബോട്ടുകളിൽ ഇവിടേയ്ക്ക് കൊണ്ടുവന്നിരുന്നു. 1921 ൽ ഡോറി കോട്ട്സ് ദ്വീപിൽ കീഴ്‍മേൽ മറിഞ്ഞ ഒരു മത്സ്യത്തൊഴിലാളി ബോട്ടിന്റെ താഴ്‍ത്തട്ടിൽനിന്ന് രണ്ട് അസ്ഥികൂടങ്ങൾ ക്യാപ്റ്റൻ ജോർജ്ജ് ക്ലീവ്‌ലാൻഡ് കണ്ടെത്തി. അവ അമേരിക്കൻ തിമിംഗലവേട്ടക്കപ്പലായിരുന്ന A. T.  ഗിഫോർഡിന്റെ തകർച്ചയെ അതിജീവിച്ച ക്യാപ്റ്റൻ ആർതർ ഗിബ്ബൺസിന്റെയും അദ്ദേഹത്തിന്റെ ഒരു സഹനാവികന്റേയും അവശിഷ്ടങ്ങളാണെന്ന് ആരോപിക്കപ്പെട്ടിരുന്നു. കനേഡിയൻ സർക്കാർ ഇതേക്കുറിച്ച് ഒരു ക്രിമിനൽ അന്വേഷണം നടത്തിയിരുന്നു.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
തിരുവനന്തപുരം വി. സുരേന്ദ്രൻ
കേരളീയനായ മൃദംഗ വാദകനാണ് '''തിരുവനന്തപുരം വി. സുരേന്ദ്രൻ'''. പാലക്കാട് മണി അയ്യരുടെ ശിഷ്യനാണ്. 2019 ൽ കേരള സംഗീത നാടക അക്കാദമി ഫെല്ലോഷിപ്പ് ലഭിച്ചു. ആകാശവാണിയിൽ എ ടോപ്പ് ഗ്രേഡ് ആർട്ടിസ്റ്റായിരുന്നു. തഞ്ചാവൂർ ബാണിയുടെ പ്രമുഖ പ്രയോക്താവാണ്.
ജിവിതരേഖ
തിരുവനന്തപുരം സ്വാതിതിരുനാൾ സംഗീതകോളേജിലെ 1959 ലെ ആദ്യ ബാച്ചിൽ ബിരുദം നേടി. കുറച്ചുകാലം അദ്ദേഹം അവിടെ അധ്യാപകനായിരുന്നു. പ്രശസ്ത മൃദംഗവാദകൻ മാവേലിക്കര വേലുക്കുട്ടി നായരുടെ കീഴിൽ  നാലുവർഷം മൃദംഗം അഭ്യസിച്ചതിനുശേഷം കേന്ദ്രസർക്കാറിന്റെ സ്‌കോളർഷിപ്പോടെ ഗുരുകുല വിദ്യാഭ്യാസരീതിയിലാണ് അദ്ദേഹം പാലക്കാട് മണി അയ്യരുടെ ശിഷ്യനായി. 1974ൽ കോഴിക്കോട് ആകാശവാണിയിൽ സംഗീതവിഭാഗത്തിൽ സ്റ്റാഫ് ആർട്ടിസ്റ്റായി ജോലിയിൽ പ്രവേശിച്ചു. മുപ്പതു വർഷത്തോളം ആകാശവാണിയിലെ കലാകാരനായിരുന്നു.
അവലംബം
വർഗ്ഗം:മൃദംഗ വിദ്വാന്മാർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തിരുവനന്തപുരം ജില്ലയിൽ ജനിച്ചവർ
ഇന്തോനേഷ്യ എയർ ഏഷ്യ ഫ്ലൈറ്റ് 8501
ഇന്തോനേഷ്യയിലെ സുരബയയിൽ നിന്ന് സിംഗപ്പൂറിലേക്ക് പുറപ്പെടുന്ന ഇന്തോനേഷ്യ എയർ ഏഷ്യയുടെ വിമാനമാണ് ഇന്തോനേഷ്യ എയർ ഏഷ്യ ഫ്ലൈറ്റ് 8501. മോശം കാലാവസ്ഥയെ തുടർന്ന് എയർബസ്‌ എ320 ശ്രേണിയിൽ പെടുന്ന ഇപ്പറഞ്ഞ വിമാനം 2014 ഡിസംബർ 28-ന് കടലിൽ തകർന്നു വീണു. 7 ജീവനക്കാരടക്കം 162 യാത്രക്കാർ വിമാനത്തിൽ ഉണ്ടായിരുന്നു.
അവലംബം
വർഗ്ഗം:വിമാനദുരന്തങ്ങൾ വർഗ്ഗം:2014
ലൂയിസ ആഡംസ്
ലൂയിസ കാതറീൻ ജോൺസൺ ആഡംസ് (ജീവിതകാലം: ഫെബ്രുവരി 12, 1775 – മെയ് 15, 1852) യു.എസ് പ്രസിഡൻറായിരുന്ന ജോൺ ക്വിൻസി ആഡംസിൻറെ ഭാര്യയും1825 മുതൽ 1829 വരെയുള്ള കാലഘട്ടത്തിൽ ഐക്യനാടുകളുടെ പ്രഥമവനിതയുമായിരുന്നു. ഐക്യനാടുകൾക്കു പുറത്തു ജനിച്ച ആദ്യ അമേരിക്കൻ പ്രഥമവനിതയായിരുന്നു ലൂയിസ.
ആദ്യകാലജീവിതം
ലൂയിസ കാതറീൻ ജോൺസൺ 1775 ഫെബ്രുവരി 12 ന് ലണ്ടനിൽ, ഒരു ഇംഗ്ലീഷ് വനിതയായ കാതറീൻ നുത്തിന്റെയും ഒരു അമേരിക്കൻ വ്യാപാരിയായിരുന്ന ജോഷ്വാ ജോൺസന്റെയും മകളായി ജനിച്ചു. പിതാവന്റെ സഹോദരനായ തോമസ് ജോൺസൺ പിൽക്കാലത്ത് മേരിലാന്റിന്റെ ഗവർണറായും യുണൈറ്റഡ് സ്റ്റേറ്റ്സ് സുപ്രീം കോർട്ട് ജസ്റ്റീസായും സേവനമനുഷ്ടിച്ചിട്ടുണ്ട്. യഥാർത്ഥത്തിൽ ജോഷ്വ ജോൺസൺ മേരിലാന്റിൽനിന്നുള്ളയാളായിരുന്നു. ലൂയിസയ്ക്ക്, ആൻ, കരോലിൻ, ഹാരിയറ്റ്, കാതറീൻ, എലിസബത്ത്, അഡലെയ്ഡ് എന്നിങ്ങനെ 6 സഹോദരിമാരും തോമസ് എന്ന സഹോദരനുമുണ്ടായിരുന്നു. അവർ വളർന്നത് ലണ്ടനിലും ഫ്രാൻസി ലെ നാന്റെസിലുമായിരുന്നു. അമേരിക്കൻ സ്വാതന്ത്ര്യസമരകാലത്ത് കുടുംബം ഫ്രാൻസിൽ അഭയാർത്ഥികളായി കഴിഞ്ഞിട്ടുണ്ട്.
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:1775-ൽ ജനിച്ചവർ വർഗ്ഗം:1852-ൽ മരിച്ചവർ
ആനമല ബലൂൺതവള
പശ്ചിമഘട്ടതദ്ദേശവാസിയായ ഒരു തവളയാണ് ആനമല ബലൂതവള അഥവാ '''Anamalai Balloon Frog (Anamalai Balloon Frog, Anamalai dot frog, Anamalai ramanella, or reddish-brown microhylid frog). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്. കോയമ്പത്തൂർ ജില്ലയിലെ ആനമലയുഏ താഴ്‌വാരത്തുനിന്നും ഇതിനെ കണ്ടെത്തിയ ഏക സ്പെസിമൻ നഷ്ടപ്പെടുകയുണ്ടായി. 2010 വരെ ഈ സ്പീഷിസിന്റെ അവസ്ഥയെപ്പറ്റി അറിവുണ്ടാകാതിരിക്കുകയും, 2010 ൽ പറമ്പിക്കുളം ദേശീയോദ്യാനത്തിൽ വച്ച് കണ്ടെത്തുകയും ചെയ്തു. മുൻപ് 1937 -ൽ റാവു ഒരേ ഒരു തവണ ഇതിനെ കണ്ടെത്റ്റിയ റീപ്പോർട്ടേ ഉണ്ടായിരുന്നുള്ളൂ.
വിവരണം
എസ്. പി. വിജയകുമാർ, അനിൽ സക്കറിയ, ഡേവിഡ് രാജു, എസ്. ഡി. ബിജു എന്നിവർ പറമ്പിഒക്കുളത്തു പല സ്ഥലങ്ങളിലും ഈ തവളയെ കണ്ടെത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
വ്യാളിത്തണ്ടൻ കാട്ടുചേന
ദക്ഷിണേന്ത്യൻ തദ്ദേശവാസിയായ ഒരുതരം കാട്ടുചേനയാണ് വ്യാളിത്തണ്ടൻ കാട്ടുചേന. (Dragon Stalk Yam). വേനൽക്കാലത്ത് തണുപ്പിനായി കിഴങ്ങ് പച്ചയ്ക്ക് തന്നെ തിന്നാൻ കൊള്ളാം. പശ്ചിമഘട്ടത്തിലെ നിത്യഹരിതവനങ്ങളിൽ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:കിഴങ്ങുകൾ വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:അരേസീ
ഥമൂദ്
തഥമൂദ് (ثـمـود) അറേബ്യയിലെ ഹിജാസിൽ ഉണ്ടായിരുന്ന അതിപുരാതന സംസ്ക്കാരമാണ് ഥമൂദ്. ഥമൂദ് ഗോത്രം എന്നാണ് ഇസ്ലാമിക ലിഖിതങ്ങളിൽ പരാമർശിക്കാറുള്ളത്. ക്രിസ്തുവിനും ഒരു സഹസ്രാബ്ദം മുമ്പ് മുതൽക്ക് മുഹമ്മദിന്റെ ജീവിതകാലത്തിനടുത്ത് വരെ നിലനിന്നിരുന്ന സംസ്കാരമായിരുന്നത്രേ അവർ. അറേബ്യൻ ഉപദ്വീപിന്റെ തെക്ക് ഭാഗത്ത് നിന്നും വടക്ക് ഭാഗത്തേക്ക് കുടിയേറിയവരാണ് ഥമൂദ് എന്നാണ് പരമ്പരാഗത വിശ്വാസം. അഥലബ് മലഞ്ചെരുവുകളിൽ മദായിൻ സാലിഹിനടുത്തായിട്ടാണ് അവർ വാസമുറപ്പിച്ചിരുന്നത് എന്ന് കരുതപ്പെടുന്നു.
അനവധി ശിലാമുദ്രണങ്ങളും, ശിലാലിഖിതങ്ങളും അവശേഷിപ്പിച്ച ഒരു സംസ്കാരമാണ് ഥമൂദ്. അഥലബ് മലനിരക്കുകളിലും അറേബ്യയിലുടനീളമായും ഇത്തരം പുരാലിഖിതങ്ങൾ കണ്ടെത്തിയിട്ടുണ്ട്
ചരിത്രം
അസ്സിറിയക്കാർ കീഴ്പ്പെടുത്തിയ ഒരു ജനവിഭാഗമായിരുന്നു ഥമൂദ് ജനത എന്നാണ് അസ്സിറിയൻ രാജാവായിരുന്ന സാർഗോൺ രണ്ടാമൻ (Sargon II) രേഖപ്പെടുത്തിയത് .അതിനു മുമ്പേ തന്നെ അവർ അറേബ്യയിൽ വാസമുറപ്പിച്ചിട്ടുണ്ടാവും. എബ്രഹാമിനും മുമ്പ് ഥമൂദ് നിലനിന്നിരുന്നു എന്നാണ് ഇവരുടെ വംശാവലിയിൽ നിന്നും മനസ്സിലാവുന്നത്.
ടോളമി, പ്ലൈനി തുടങ്ങിയ ഗ്രീീക്ക് ചരിത്രക്കാരന്മാരും ഇവരെ പറ്റി പ്രതിപാദിച്ചിട്ടുണ്ട്. 'Thamudaei' എന്നായിരുന്നു യവനന്മാർ ഇവരെ പരാമർശിച്ചിരുന്നത്.
ഖുർആനിൽ
ദൈവദൂതന്മാർ അയക്കപ്പെട്ടിട്ടുള്ളതായി ഖുർആൻ പറയുന്ന രണ്ട് അറേബ്യൻ ജനതകളാണ് ആദും (‘Ad) ഥമൂദും. ആദിനു ഭവിച്ച വിപത്തിൽ നിന്നും പാഠം ഉൾക്കൊള്ളാനാണ് ഥമൂദിനോട് പറയുന്നത്.
നോഹയുടെ ജനതയുടെ പിൻ ഗാമികളായിരുന്നു ആദ്. ആദിൻനു ശേഷം വന്ന ജനതയാണ് ഥമൂദ് എന്നും ഖുർ ആനിൽ നിന്നും മനസ്സിലാവുന്നു
ചരിത്ര പരാമർശങ്ങൾ
സമ്പൂർണ്ണ ചരിത്രം  (الـكـامـل في الـتـاريـخ) (al-Kamil fi at-tarikh) എന്ന പതിമൂന്നാം നൂറ്റാണ്ട് ഗ്രന്ഥത്തിൽ  അലി ഇബൻ അൽ ആത്തിർ എന്ന അറബ് ചരിത്രക്കാരൻ ഥമൂദിനെ പരാമർശിച്ചു കാണുന്നുണ്ട്
ഇബിനു ഖൽദൂൻ
14ആം നൂറ്റാണ്ടിൽ രചിക്കപ്പെട്ട കിത്താബുൽ ഇബർ എന്ന തന്റെ ഗ്രന്ഥത്തിൽ വിശ്വ ചരിത്രകാരനായ ഇബുനു ഖൽദൂൻ ഥമൂദിനെപറ്റി നിരവധി നിരീക്ഷണങ്ങൾ നടത്തുന്നുണ്ട്. എന്നാൽകൂടൂതൽ വിവരങ്ങളൊന്നും അദ്ദേഹം നൽകിയിട്ടുമുല്ല.
ലിപി വിന്യാസം
സെമിറ്റിക്ക് ലിപിയോട് സാദൃശ്യമുള്ള ഒരു ലിപി സംവിധാനം ഥമൂദിനുണ്ടായിരുന്നു. പിൽക്കാലത്ത് ഇത് ഥമൂദിക്ക് ലിപി എന്ന് വിളിക്കപ്പെടുകയായിരുന്നു. ഹിജാസിലും അറേബ്യയിലെ മറ്റ് പല ഭാഗങ്ങളിലും ഇവ പ്രത്യക്ഷപ്പെട്ടിട്ടുണ്ട്. ഇന്നത്തെ സൗദി അറേബ്യ, യെമൻ, എന്നീ രാജ്യങ്ങളുടെ ഭാഗങ്ങളിലാണ് ഇവയിലേറെയും
ഉന്മൂലനം
നാമാവശേഷമാക്കപ്പെട്ട ജനത ആയിട്ടാണ് ഥമൂദിനെ ഖുർആൻ ചിത്രീകരിക്കുന്നത്.
പുരാതന അറേബ്യയിൽ അടിയ്ക്കടി സംഭിവിച്ചിട്ടുള്ള അഗ്നിപർവ്വത വിസ്ഫോടനങ്ങളിൽ ഒന്നായിരിക്കാം ഥമൂദ് ജനതയുടെ ഉന്മൂലനം കുറിച്ചത് എന്ന് കരുതപ്പെടുന്നു.”
References
വർഗ്ഗം:ഇസ്ലാമിക ചരിത്രം വർഗ്ഗം:സൗദി അറേബ്യയുടെ ചരിത്രം
ബട്ടർഫ്ലൈ ഡയഗ്രം
ഫാസ്റ്റ് ഫോറിയർ പരിവർത്തന ആൽഗോരിഥത്തിന്റെ പശ്ചാത്തലത്തിൽ, ചെറിയ തരം വിഭിന്നമായ ഫൊറിയർ പരിവർത്തനത്തിന്റെ ഫലങ്ങൾ ഒരു വലിയ ഡിഎഫ്റ്റിലേക്ക് അല്ലെങ്കിൽ തിരിച്ചും കൂട്ടിച്ചേർത്തുള്ള കംപ്യൂട്ടിംഗിന്റെ ഒരു ഭാഗമാണ് ചിത്രശലഭം.(DFTs) (breaking a larger DFT up into subtransforms). റാഡിക്സ് -2 കേസിൽ ഡാറ്റാ-ഫ്ലോ ഡയഗ്രാമിൽ നിന്ന് ചിത്രശലഭത്തിൻറെ രൂപം ലഭിക്കുന്നു. 1969 MIT സാങ്കേതിക റിപ്പോർട്ട് പ്രകാരം ഈ പദത്തിൻറെ അച്ചടി ആദ്യസംഗതിയായി കരുതപ്പെടുന്നു. സ്പോററുടെ നിയമം അനുസരിച്ചുള്ള സൗരകളങ്കങ്ങളുടെ രേഖാംശത്തിലൂടെയുള്ള വിന്യാസം, സൗരകളങ്കം കണ്ട വർഷത്തിനെതിരെ പ്ലോട്ട് ചെയ്താൽ ബട്ടർഫ്ലൈ ഡയഗ്രം എന്ന പേരിൽ പ്രശസ്തമായ ആരേഖം ലഭിക്കുന്നു. പ്ലോട്ട് ചെയ്യുമ്പോൾ കിട്ടുന്ന രൂപത്തിനു ചിത്രശലഭവുമായുള്ള സാമ്യം കൊണ്ട് മാത്രമാണ് ഇതിന് ബട്ടർഫ്ലൈ ഡയഗ്രം എന്ന് പേര് ലഭിച്ചത്. അല്ലാതെ സൗരകളങ്കങ്ങൾക്ക് ചിത്രശലഭവുമായി യാതൊരു ബന്ധവും ഇല്ല.
പുറം കണ്ണികൾ
വർഗ്ഗം:സൗരപ്രതിഭാസങ്ങൾ
അംബികായാ അഭയാംബികായാ തവദാസോഹം
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന ഒരു കൃതിയാണ് അംബികായാ അഭയാംബികായാ തവദാസോഹം. കേദാരരാഗത്തിൽ ആദിതാളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്. മുത്തുസ്വാമി ദീക്ഷിതരുടെ അഭയാംബാ വിഭക്തി കൃതികളിൽപ്പെട്ടതാണിത്.
പല്ലവി
അംബികായാ: അഭയാംബികായാ: തവദാസോഹം ആദിജഗദംബികായാ:
അനുപല്ലവി
ശംബരാരി ഹരി ശശി കുബേരപ്രമുഖോപാസിത നവയോഗിന്യാ: സാംഖ്യതാരകമനസ്കരാജയോഗിന്യാ: ശിവഭോഗിന്യാ: ബിംബപ്രതിബിംബരൂപിണ്യാ: ബിന്ദുമണ്ഡലവാസിന്യാ: സ്വരൂപിണ്യാ:
ചരണം
യമനിയമാദ്യഷ്ടാംഗയോഗ വിഷയാദിനിഗ്രഹകരണ മൂലാധാര മണിപൂരകാദ്യബ്ജഭേദന സ്ഫൂരത്കുണ്ഡലിനീ സഹസ്രദളബ്രഹ്മ രന്ധ്രസ്ഥ കമലാന്തർഗത ശിവസമ്മേളനഗളിത പരമാമൃത ബിന്ദുസേചന സമുജ്ജൃംഭിത നാഡീമുഖ വികാസകരണ നിജാനുഭൂതി യോഗിന്യാ: അമോഘവര ശിവസാരൂപ്യാനന്ദാനുഭവ പ്രദായിന്യാ: അപ്രമേയ ഗുരുഗുഹാദി ജനന്യാ ബ്രഹ്മാദി പഞ്ചക കാരിണ്യാ
അവലംബം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:അഭയാംബാ വിഭക്തി കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:കേദാരം രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
കേരള ക്രിക്കറ്റ് ടീം
ഇന്ത്യൻ സംസ്ഥാനമായ കേരളം ആസ്ഥാനമാക്കി പ്രവർത്തിക്കുന്ന ഒരു ആഭ്യന്തര ക്രിക്കറ്റ് ടീമാണ് കേരള ക്രിക്കറ്റ് ടീം. ഇന്ത്യയിലെ പ്രീമിയർ ഫസ്റ്റ് ക്ലാസ് ക്രിക്കറ്റ് ടൂർണമെന്റായ രഞ്ജി ട്രോഫിയുടെ എലൈറ്റ് ഗ്രൂപ്പിലാണ് ഈ ടീം ഉൾപ്പെടുന്നത്. 1957/58 വരെ ഇത് തിരുവിതാംകൂർ-കൊച്ചി ക്രിക്കറ്റ് ടീം എന്നറിയപ്പെട്ടിരുന്നു.
ടിനു യോഹന്നാൻ, എസ്. ശ്രീശാന്ത് എന്നീ രണ്ട് ഇന്ത്യൻ ടെസ്റ്റ് ക്രിക്കറ്റ് താരങ്ങളെ കേരളം സൃഷ്ടിച്ചു. സഞ്ജു സാംസൺ ടി20കളിലും ഏകദിനങ്ങളിലും ഇന്ത്യയെ പ്രതിനിധീകരിച്ചിട്ടുണ്ട്.
ഇപ്പോഴത്തെ ടീം
2023 ജനുവരി 24-ന് അപ്ഡേറ്റ് ചെയ്തത്
അവലംബം
വർഗ്ഗം:ഇന്ത്യൻ ആഭ്യന്തര ക്രിക്കറ്റ് ടീമുകൾ
ലൂസില്ല ഗ്രീൻ ചെനി
19-ാം നൂറ്റാണ്ടിൽ ജീവിച്ചിരുന്ന ഒരു അമേരിക്കൻ വൈദ്യയും ക്രിസ്ത്യൻ മിഷനറിയും ആയിരുന്നു ലൂസില്ല ഗ്രീൻ ചെനി, ഇംഗ്ലീഷ്: Lucilla Green Cheney എംഡി (ജൂലൈ 15, 1853 - സെപ്റ്റംബർ 30, 1878). 1876 മുതൽ, മെത്തഡിസ്റ്റ് എപ്പിസ്‌കോപ്പൽ ചർച്ചിന്റെ വുമൺസ് ഫോറിൻ മിഷനറി സൊസൈറ്റിയുടെ ആഭിമുഖ്യത്തിൽ അവർ ബ്രിട്ടീഷ് ഇന്ത്യയിൽ സേവനമനുഷ്ഠിച്ചു. രണ്ട് വർഷത്തെ സേവനത്തിന് ശേഷം കോളറ ബാധിച്ച് അവർ ഇന്ത്യയിൽ വച്ച് മരിച്ചു.
ആദ്യകാല ജീവിതവും വിദ്യാഭ്യാസവും
ലൂസില്ല ഹോൾകോംബ് ഗ്രീൻ, 1853 ജൂലൈ 15- ന് ന്യൂജേഴ്‌സിയിലെ ലാംബെർട്ട്‌വില്ലിൽ ജനിച്ചു. അവർ മെത്തഡിസ്റ്റ് എപ്പിസ്‌കോപ്പൽ ചർച്ചിന്റെ ന്യൂജേഴ്‌സി കോൺഫറൻസിന്റെ റവ. ഹാനോക്കും മാർത്ത എ ഗ്രീനിന്റെയും മകൾ ആയിരുന്നു.
ലൂസില്ല യുടെ വിദ്യാഭ്യാസം പ്രധാനമായും വീട്ടിലിരുന്നു, അവിടെ അവർ ഇംഗ്ലീഷ് ശാഖകളും ലാറ്റിനും പഠിച്ചു, അവളുടെ പിതാവിന്റെ സഹായത്തോടെ. പതിനഞ്ചാമത്തെ വയസ്സിൽ അവർ ന്യൂജേഴ്‌സിയിലെ പെന്നിംഗ്ടൺ സെമിനാരിയിൽ ചേർന്നു. ഇവിടെ അവർ വിജയശ്രീലാളിതയായ വിദ്യാർത്ഥിയും ഒരു നേതാവുമായിരുന്നു.
വൈദ്യശാസ്ത്ര പഠനം
തുടർന്ന് അവർ സ്വകാര്യ ട്യൂട്ടർഷിപ്പിന് കീഴിൽ വൈദ്യശാസ്ത്രം വായിക്കാൻ തുടങ്ങി, 1871 അവസാനത്തോടെ പെൻസിൽവാനിയയിലെ വുമൺസ് മെഡിക്കൽ കോളേജിൽ പ്രവേശിച്ചു, അവിടെ 1875 മാർച്ചിൽ ക്ലാസിലെ ആദ്യമെന്ന ബഹുമതികളോടെ ബിരുദം നേടി. തന്റെ തൊഴിലിൽ സ്വയം പൂർണ്ണത കൈവരിക്കുന്നതിനായി, ഒരു അസിസ്റ്റന്റ് ഫിസിഷ്യനായി അവർ മാസങ്ങളോളം ആശുപത്രിയിൽ തുടർന്നു.
ഔദ്യോഗിക ജീവിതം
മെത്തഡിസ്റ്റ് എപ്പിസ്‌കോപ്പൽ ചർച്ചിലെ വുമൺസ് ഫോറിൻ മിഷനറി സൊസൈറ്റിയിലെ സ്ത്രീകൾ ബ്രിട്ടീഷ് ഇന്ത്യയിലേക്ക് വിളിക്കപ്പെടുന്നതിന് മുമ്പ്, മിഷനറി പ്രവർത്തനത്തിന് പ്രത്യേകമായി വിളിക്കപ്പെട്ടതായി അവർ ഒരിക്കലും പ്രകടിപ്പിച്ചിരുന്നില്ല, എന്നാൽ പെന്നിംഗ്ടൺ സെമിനാരിയിൽ പെന്നിംഗ്ടണിൽ അവർ എഴുതിയിരുന്ന ഒരു ഡയറിയിൽ അവർ എഴുതിയിട്ടുണ്ട്. പ്രവേശനത്തിനു ശേഷം, പെന്നിംഗ്ടണിൽ തങ്ങിയിരുന്ന റവ എസ്.പാർക്കറീന്റെ ഒരു പ്രസംഗം കേട്ട ശേഷം. ഇതുവരെയുള്ള മിഷനറി പ്രസംഗത്തേക്കാൾ മികച്ചതായിരുന്നു അത് എന്ന് അഭിപ്രായപ്പെട്ടു. മിഷനറി പ്രവർത്തനത്തിലേക്ക് തങ്ങളെത്തന്നെ സമർപ്പിക്കാൻ അദ്ദേഹം യുവാക്കളോട് ശക്തമായ അഭ്യർത്ഥന നടത്തി. ഒരു ഇന്ത്യൻ സൂര്യനു കീഴിലുള്ള സമതലങ്ങളിൽ അലഞ്ഞുതിരിയുക, അതോ യേശുവിനെ പഠിപ്പിക്കാൻ ചൈനയിലെ വിചിത്ര നിവാസികളുമായി ഇടപഴകുക എന്നത് എന്റെ കടമയായി എനിക്ക് എപ്പോഴെങ്കിലും തോന്നുമോ? അത് എപ്പോഴെങ്കിലും എന്റെ ഭാഗ്യമാണെങ്കിൽ, യേശു എനിക്കായി ചെയ്തതെല്ലാം ഓർത്തുകൊണ്ട് ഞാൻ മനസ്സൊരുക്കവും സന്തോഷവാനും ആയിരിക്കട്ടെ! എന്നിരുന്നാലും, ഈ ജോലി ലക്ഷ്യമാക്കിയല്ല അവർ മെഡിസിൻ പഠനത്തിലേക്ക് പ്രവേശിച്ചത്.
1876 മെയ്, വാഷിംഗ്ടൺ ഡിസിയിൽ ചേർന്ന ജനറൽ എക്സിക്യൂട്ടീവ് കമ്മിറ്റിയുടെ വാർഷിക യോഗത്തിൽ, മിഷനറി പ്രവർത്തനത്തിലേക്കുള്ള ഗ്രീനിന്റെ ആവേശനത്തെക്കുറിച്ച് പരാമർശിച്ചു, കമ്മിറ്റിയുടെ ക്ഷണപ്രകാരം. ഗ്രീനിനെ കണ്ടെത്തിയ രീതിയെക്കുറിച്ച് ശ്രീമതി. ടാപ്ലിൻ ഏറ്റവും രസകരമായ വിവരണം നൽകി. അമിത ജോലി മൂലം ആരോഗ്യം മോശമായ ക്ലാര സ്വെയിൻ, എംഡിക്ക് ആശ്വാസം നൽകുകയും അവളുടെ സ്ഥാനം കഴിവുള്ള ഒരു വ്യക്തിയെ കൊണ്ട് നിറയ്ക്കുകയും വേണം, എവിടെ നിന്ന് എങ്ങനെ ലഭിക്കും എന്ന് അവർക്ക് പറയാൻ കഴിയില്ല. ഒരു മെഡിക്കൽ മിഷനറിയെ സുരക്ഷിതമാക്കാൻ പല ശ്രമങ്ങളും പരാജയപ്പെട്ടു, പക്ഷേ അവളുടെ ശ്രദ്ധ ഗ്രീനിലേക്ക് തിരിച്ചുവിട്ടതിനുശേഷം, ടാപ്ലിൻ അവർക്ക് കത്തെഴുതി. ആദ്യ മറുപടി നിഷേധാത്മകമായിരുന്നു, പക്ഷേ ലൂസില്ല അവളുടെ മനസ്സ് മാറ്റുമെന്ന് കത്തിലെ എന്തോ ഒന്ന് ടാപ്ലിനെ ബോധ്യപ്പെടുത്തി. അവളെ പ്രേരിപ്പിക്കാൻ അവർ ആഗ്രഹിച്ചില്ല, പക്ഷേ, ഈ മേഖലയിലെ മിഷനറിമാരിൽ നിന്ന് രണ്ട് ഉദ്ധരണികൾ തിരഞ്ഞെടുത്തു, ഒന്ന് ശ്രീമതിയുടെ കത്തിൽ നിന്ന്. പാർക്കർ, മിസ് സ്പാർക്സ് എഴുതിയ കത്തിൽ നിന്നുള്ള മറ്റൊന്ന്, കുറിപ്പോ അഭിപ്രായമോ ഇല്ലാതെ, അവർ ഗ്രീനിനു അയച്ചു. അവ വായിച്ച്, അവളുടെ മാതാപിതാക്കളുമായി കൂടിയാലോചിച്ച ശേഷം, ലൂസില്ല  ക്ഷണം സ്വീകരിക്കാൻ തീരുമാനിക്കുകയും ടാപ്ലിന് എഴുതുകയും ചെയ്തു- "ഞാൻ പോകാൻ തയ്യാറാണ്, എനിക്ക് കഴിയുന്നത് ചെയ്യാൻ ഞാൻ തയ്യാറാണ്."